Burma je na javi simbol kojim se „obeležava“ nečije stupanje u brak, te je tako i u „prenesenom“ smislu vezana za nešto trajno, neraskidivo i večno, pa takođe može da se istumači kao neki vid povezanosti i /ili da znači neku posvećenost, privrženost, predanost i poverenje.\nSanovnik i sanjarica – tumačenje i značenje sna – šta znači sanjati burmu?\nIako su snovi u kojima se viđa burma dosta retki, te se najčešće i odnose baš na one osobe koje uskoro i treba da se na javi venčaju, i tada je i simbol ljubavi i nadanja, te i ispunjenja velikih i iskrenih osećanja ili datih obećanja, same situacije u kojima je burma u snu dominantan motiv su vrlo „žive“ i upečatljive, te se i vrlo zanimljivo mogu protumačiti u raznim sanovnicima ili sanjaricama.\nSanjati kako u snu vidite burmu na svom prstu\nUkoliko u snu vidite na svom prstu burmu i to vam pričinjava i ponos i zadovoljstvo, takav san na javi ima značenje da ste veoma nekome ili nečemu posvećeni i predani, te da ste sasvim uvereni u svoje stavove i ideje.\nTakođe, san može da implicira i da ste osoba koja uvek drži svoja data obećanja, i da vas zbog vašeg jakog i vrlog karaktera mnogi i poštuju i veoma vas cene i žele da im budete ili poslovni saradnik, ili blizak prijatelj ili vas pak neke osobe potajno priželjkuju za svog emotivnog partnera.\nSanjati da ste izgubili svoju burmu\nKada ste u snu izgubili svoju burmu, te nikako ne uspevate da je pronađete i zbog toga ste veoma tužni i pod prevelikim ste stresom, takav san na javi označava da ste veoma sumnjičavi u vezi svog partnera i da verujete da vas on vara ili da vas je izdao na bilo koji način.\nSa druge strane, ovakav san može da znači I da ste vrlo afektivna osoba, te i da su u bliskoj budućnoti mogući sukobi sa vama dragim osobama koje su vam ili prijatelji ili članovi porodice, te i da vas u svakom smislu očekuje vrlo naporan i težak period koji je pred vama.\nSanjati da ste polomili ili oštetili burmu\nAko u snu vidite da je vaša burma polomljena ili pak da je oštećena, te da morate da je nosite zlataru na popravku, to u zbilji označava najčešće da prolazite kroz neke velike emotivne krize ili da se preispitujete u vezi svojih odluka koje su vezane za osnivanje sopstvene porodice, za sklapanje braka i/ili za dobijanje potomstva.\nDrugačije tumačenje istog sna na javi, označava da ste u bliskoj budućnosti „pod velikim rizikom“ da se vi na nekoga vrlo naljutite ili da će vas neko ko vam je drag ili blizak sasvim razočarati.\nTakođe ovaj san “najavljuje” vaše nemire i neke “slutnje”, te da će vam osećanja biti vrlo pomešana i da nećete biti sigurni kako da postupite, da li da saradnicima, prijateljima ili čak i članovima najuže porodice koji su vas izneverili, oprostite ili da se sa njima „razračunate“ i da ih zauvek i „izbrišete iz svog života“.\nSanjati da vam je burma suviše velika i da vam spada sa prsta\nUkoliko je burma koju ste u snu probali previše velika za vaš prst, te ste u strahu da je ne izgubite i stalno gledate „da li je ona tu“, u realnom životu simbolizuje da ste nečim ili preopterećeni ili da ste pod nekim velikim stresom i brigama.\nOvakav san može da znači i to, da ste odlučili da mir i utehu pronađete kod svojih prijatelja ili da se pak na neko vreme „sklonite“ kod svoje najuže porodice, sve dok neki nepovoljni period ne prođe ili dok se vi ne budete osetili dovoljno spremno da se sa nekim osobama ili pak sa određenim situacijama i suočite.\nSanjati da vam je burma premala i da ne uspevate da je stavite na prst\nKada je burma u vašem snu neodgovarajuće veličine, te vam je mala i ne možete da je stavite na prst na kome se inače simbolično i nosi, na javi je to znak da niste sasvim sigurni u svoja osećanja prema nekom ili da ste u strahu da ne napravite neku manju ali vrlo ozbiljnu grešku na poslu, koja vam može lako i brzo ugroziti čitav „proces“ u koji ste uložili veliki trud i rad.\nSanjati da ste pronašli nečiju tuđu burmu koja je izgubljena\nUkoliko ste vi u snu pronašli nečiju izgubljenu burmu, te imate neodoljivu želju da je „isprobate“ i da je stavite na svoj prst, taj san na javi ima konotaciju da ste vrlo zavidni i da želite da zauzmete nečije mesto u profesionalnom ili u privatnom životnom polju.\nPomenuti san nekada znači, i da ste vrlo ljubomorni što neka osoba ima od vas nešto bolje ili veće i više, pa da ste vrlo skloni da je ogovarate i da joj narušavate ugled ili čast koju ima kod drugih ljudi.\nSan takođe može da implicira da ste uspeli da na javi pronađete nečiju izgubljenu dragocenost, ili da ste vi pak nekome pomogli ili mu dali dobronameran savet, pa da će vam ta osoba biti vrlo zahvalna ili da ćete steći dobrog prijatelja, koji će vama da bude oslonac onda kada se najmanje tome budete nadali.\nSanjati kako ste skinuli svoju burmu\nKada sanjate kako ste u snu sa svog prsta skinuli burmu, takav san na javi može da ima dvojaku i veoma različitu simboliku, te da označava da ste ili iza sebe ostavili neki veliki teret i probleme, ili da ste rešili da zaboravite na sve što vas sputava.\nSan označava to, da ste sasvim spremni za neka nova iskustva i doživljaje na svim ili na većini životnih aspekata, dok sa druge strane simbolika sna koji je pomenut, može da implicira da se na javi vi u svojoj emotivnoj ili bračnoj zajednici osećate ili zapostavljeno ili sputano.\nSam čin skidanja burme i ima simboliku da ste spremni da se izborite za svoje stavove, ili pak da ste smogli hrabrosti da „presečete“ neke stvari koje su vezane za vaša osećanja i da ćete sa svojim partnerom rešavati neka vrlo važna stanja ili pitanja u skorijoj budućnosti.\nSanjati kako je vaša burma ukradena\nAko ste sanjali da vam je u snu neko ukrao burmu, te da ste se zbog toga veoma rastužili i „potresli“, na javi takav san označava da ćete se suočiti sa nekim problemima i poteškoćama u vezi ili u svom braku, te da nemate dovoljno „sluha“ i razumevanja za želje i potrebe svog emotivnog saputnika, i da su i moguće burne svađe i veliki konflikti, čak i za najmanje ili za neke sasvim nevažne probleme i situacije.\nSanjati kako birate ili kupujete burmu sa svojim emotivnim partnerom\nSimbolika sna u kome vi sa svojim partnerom ili pak sasvim sami birate zlatnu burmu za svoje venčanje, i odlučili ste se da je kupite, veoma je na javi pozitivna i dobra, te se odnosi na sticanje nekog velikog i/ili jako iznenadnog bogatstva, te i na neke nove poslovne prilike koje će vam se u bliskoj budućnosti ukazati i koje ne biste trebali da propustite jer su vaša šansa za veliki napredak i postizanje veoma dobre pozicije u društvu.


Politika\t27.04.2019 12:31\nNa ovaj način je postao do sada najistaknutiji demokrata koje će pokušati da svrgne sa vlasti Donalda Trumpa na izborima 2020. godine, preneo je AP.\nOdluka da se kandiduje označava treću predsedničku kampanju Džozefa Bajdena, nakon dva neuspešna pokušaja 1988. i 2008. godine da osvoji demokratsku nominaciju, a ovom informacijom je konačno označen kraj spekulacijama o njegovim namerama da poslednji put pokuša da uđe u Belu kuću, prenosi Tanjug.\nBajden je rekao da će se kandidovati kao ''demokrata Obama-Bajden” koji je pragmatičan i progresivan. On želi da bude spona između belih glasača radničke klase i mladih, raznovrsnijih glasača koji su podržali Obamu. Ako pobedi, Džo Bajden (76) će postati najstariji predsednik u istoriji SAD.


Google grafikon sada i u 3D | SN\nAutor: Stefan Marjanov Objavljeno: 31.03.2012 Ažurirano 31.07.2014\nPre nekoliko meseci, Google je u svom pretraživaču integrisao mogućnost pravljenja grafikona kako bi pomogao studentima i ljubiteljima matematika u svojim zadacima.\nSvima je ovo bilo dosta korisno, a i zanimljivo, pa su nastajali razni grafikoni poput Betmenovog karakterističnog logo-a i slično.\nSada je moguće praviti složenije grafikone i to u 3 dimenzije (3D)!\nDovoljno je da ukucate neku funkciju sa dve promenljive da biste videli dinamičan, interaktivan, trodimenzionalni crtež. Kliknite bilo gde na grafikon kako biste ga rotirali i sagledali iz svakog ugla, a točkićem ga možete približavai i odaljavati.\nU donjem desnom uglu možete podešavati promenljive, ili to možete učiniti u samoj funkciji koju ste uneli u pretraživač.\nOvu funkciju 3D prikaza omogućava tehnologija pod nazivom WebGL koju Google prvi put koristi u njihovoj pretrazi. WebGL je nova web tehnologija koja donosi hardversko ubrzanje za prikaz 3D grafike u pregledaču bez potrebe za instaliranjem dodatnih softvera. Ova tehnologija je trenutno podržana na modernijim pretraživačima kao što su Chrome i Firefox.\nEvo za primer 3 funkcije koje možete direktno uneti u polje za pretragu:\n(Izvor: Google Blog)


TTIP aranžman - Sputnjik Srbija\n08:13 16 Maj 2021\nEvropska komisija: Progres u pregovorima sa SAD o slobodnoj trgovini\nEvropska komisija beleži progres u pregovorima o slobodnoj trgovini između EU i SAD i spremna je da do kraja godine realizuje taj sporazum, izjavila je portparolka te institucije Margaritis Šinas.\nNe podleći pritisku SAD — najbolje za EU\nZa Evropu bi najbolje rešenje bilo prolongiranje pregovora o Transatlantskom trgovinskom i investicionom sporazumu (TTIP), smatra ekonomista Mahmut Bušatlija, uprkos insistiranju američkog predsednika Baraka Obame, koji se nalazi u poseti Nemačkoj, da se pregovori oko ovog kontroverznog sporazuma završe do isteka njegovog mandata.\nObama juriša na „Evropsku tvrđavu“\nU poslednjoj prilici da ostavi traga u američkoj istoriji kao uspešan političar koji je proveo dva mandata u Beloj kući, američki predsednik Barak Obama, posle neuspeha u Rijadu, gde je naišao na hladan prijem, uhvatio se za slamku spasa u Evropi, gde pokušava da ubrza pregovore o Transatlantskom trgovinskom i investicionom sporazumu (TTIP).\nTTIP — trgovinski udar SAD na Kinu\nTranspacifički sporazum (TTIP) je neka vrsta trgovinskog rata protiv Kine, deo strategije SAD koja se jednom rukom pruža ka istoku a drugom ka zapadu.\nBritanski parlament preispituje sporazum o partnerstvu EU i SAD\nInformacije o aranžmanu Transatlantske trgovine i investicionog partnerstva su dvosmislene, a beneficije pod znakom pitanja, navodi se u izveštaju Komiteta britanskog parlamenta.


08.07.2019 / 15:07 Ekonomija - Spašavanje Aluminija\nPotvrdio je ovo novinarima nakon sastanka federalni ministar energije, rudarstva i industrije Nermin Džindić.\nOn je rekao da je došlo do promjene Glencore-ovog stajališta, te da je ova kompanija odustala od prvobitne ponude koju je usmeno dala upravi Aluminija, odnosno da sufinansira ili finansira električnu energiju u iznosu od 50 evra po megavatsatu.\n"Pregovori su krenuli sa tim informacijama, ali je tokom sastanka Glencore saopštio da nije spreman preuzeti sufinansiranje ili finansiranje u tom iznosu. Problematizirali su pismo koje su sami poslali Vladi. Povukli su se iz pregovora i neprofesionalno se vratili korak unazad", rekao je on.\nPredstavnici malih dioničara, koji su prisustvovali sastanku, dodao je, izrazili su negodovanje zbog promjene stava Glencorea.\n"Tražili su, pored toga što Glencore tu ostvaruje enormno visoku dobit, da se uključe u spas Aluminija", kazao je on.\nNaveo je kako će Vlada FBiH pružati podršku radnicima u omjeru udjela 44 posto, koliko ima u Aluminiju, te nastaviti tražiti strateškog partnera što je preduslov da ova firma ne ode u stečaj.\nNajavio je da Vlada FBiH i resorno ministarstvo nastavljaju pregovore sa svim potencijalnim investitorima.\n"Jutros smo dobili još jedno pismo namjere od firme Manna World Holding Trust, u kojem traže sastanak sa premijerom FBiH, dopremijerkom Miličević i sa mnom. Traže da vrlo brzo sjednemo i razgovaramo o saradnji i mogućem spasu Aluminija", otkrio je Džindić.\nDražan Pandža, direktor "Aluminija", kazao je da je zahvalan predstavnicima Vlade FBiH na uloženom naporu, kao i predstavnicima investitora.\n"Razjasnili smo ono što je trebalo razjasniti i to je, prema mom mišljenju, najvažnija poenta ovog današnjeg sastanka. Sjeli smo i raščistili sve - kakvo je stanje, resetirali smo postavke. Znamo kakav je njihov stav, znamo kakva je pozicija i možemo reći da se ona nije promijenila do prvog sastanka", poručio je Pandža.\nNa pitanje novinara šta će biti dalji koraci, odnosno da li će doći do gašenja Aluminija, Pandža je poručio: "Dođite sutra sa nama u 12.00 sati i budite prisutni".\nDžindić je na pitanje šta će se dalje dešavati ponovio da Vlada FBiH nastavlja pregovore sa potencijalnim investitorima.\n"Što se tiče Glencorea, ne mogu reći da je ovo kraj, ali vraćanje na početni položaj prošle sedmice nama jasno pokazuje da su neozbiljan partner i da ne žele dalje sa nama. Idemo sa drugim strateškim partnerima da vidimo postoji li mogućnost za spas. Ako ne bude ta mogućnost, druga opcija je stečaj", kategoričan je Džindić.\nNa pitanje novinara da li će Vlada FBiH eventualno pregovarati sa EP HZHB, jer prema najavama uprave Aluminija, slijedi gašenje preduzeća, Džindić je kazao kako elektroprivrede imaju zakone po kojima rade. Vlada FBiH, dodao je, ne može niti hoće narediti nekome da radi protivzakonito.\n"EP HDHB je 293 miliona izložena prema Aluminiju. To spada u visoki stepen potraživanja. Vlada FBiH radi u skladu sa zakonima, prema kojima ne postoji mogućnost subvencioniranja, a pogotovo ne na tako nefer ponudu Glencorea da Vlada FBiH putem elektroprivreda subvencionira ili pomaže za cijenu iznad 25 i 40 evra", rekao je Džindić.\nOn je rekao da će Vlada FBiH nastaviti pregovore sa novom zainteresovanom kompanijom, kao i kompanijom iz Dubaija.\n"Te dvije kompanije ostaju u opticaju", dodao je on.


Advokat za privredno pravo - Advokatska kancelarija Jonovski\nEkspertiza advokatske kancelarije Jonovski su pravne usluge iz domena privrednog prava, u najširem smislu. U ovoj oblasti prava zastupamo, kako domaće klijente na teritoriji Beograda, Pančeva, i cele Republike Srbije, tako i međunarodne klijente, najčešće iz Slovačke, Češke, Makedonije i Bugarske. Naš tim advokata ima dugogodišnje iskustvo iz oblasti privrednog prava, sa fokusom na predmete sa elementom inostranosti.\nPrivredno pravo u Republici Srbiji regulisano je zakonima, među kojima je najvažniji Zakon o privrednim društvima, koji reguliše osnivanje privrednih društava, odnosno formu obavljanja privredne delatnosti, upravljanje društvima, pravo i obaveze društva i način funkcionisanja privrednih društava.\nUkoliko vam je potreban advokat za privredno pravo (teritorijalna opredeljenost: Pančevo, Beograd, Vojvodina, ali i cela teritorija Republike Srbije), kontaktirajte nas putem telefona ili e-maila.\nAdvokati za privredno pravo u okviru Jonovski advokatske kancelarije pružaju usluge iz oblasti koje se mogu podeliti na:\nusluge osnivanja i statusnih promena,\npravne usluge zastupanja i\nizradu ugovora i drugih pravnih akata.\nAdvokatske usluge osnivanja firme i statusnih promena firme\nOsnivanje firme u pravnom smislu otvara mnoga pitanja kasnije u poslovanju, te je važno da od samog početka biznisi budu pravno struktuirani i definisani, a svi pravni i poslovni izazovi unapred pretpostavljeni.\nU ovom procesu, advokatska kancelarija Jonovski, vodila je mnoge svoje klijente pružajući pravne usluge osnivanja i registracije privrednog društva, kao i savetovanje u vezi sa izborom najbolje forme privrednog društva sa aspekta prava. Takođe, naši advokati inostranim klijentima nude konsalting oko pitanja osnivanja firme u Srbiji i svim statusnim pitanjima. Kompletnu pravnu asistenciju u postupku osnivanja privrednog društva, advokatski tim Jonovski zajedno sa mrežom advokata iz matičnih zemalja, nudi i domaćim pravnim i fizičkim licima koja planiraju poslovanje na teritoriji Slovačke, Češke, Makedonije i Bugarske.\nTakođe, klijentima iz Srbije, Slovačke, Češke, Makedonije i Bugarske, advokati tima Jonovski nude pravni konsalting i pravnu podršku u statusnim promenama (promena naziva, sedišta, osnivača, reorganizacije, akvizicije firmi, likvidacija itd.), kao i sastavljanje pravnih akata i svih vrsti ugovora u ovom procesu.\nUsluga pravnog zastupanja, privredni sporovi i poravnanja\nUslugu zastupanja svojim klijentima pružamo na teritoriji Grada Beograda i cele Republike Srbije, domaćim i stranim privrednim subjektima. Takođe, pružamo i konsalting i pravno zastupanje pravnih lica koje posluju ili planiraju da pokrenu poslovanje na teritoriji Slovačke, Češke, Makedonije i Bugarske, u čemu smo izuzetno uspešni zahvaljujući podršci partnera, advokata i advokatskih kancelarija iz pomenutih zemalja.\nDa sumiramo, Advokatska kancelarija Jonovski svojim klijentima pruža sledeće advokatske usluge zastupanja:\nzastupanje privrednih društava pred poreskim, prekršajnim organima i sudovima (u postupcima izvršenja - naplate potraživanja, parničnim, privrednim, stečajnim i dr.) i drugim institucijama lokalnog, pokrajinskog ili republičkog nivoa\npred Agencijom za privredne registre, Beograd\nzastupanje privrednih društava u postupcima pravnog posredovanja - medijacije\nzastupanje u svim privredno-pravnim sporovima\nzastupanje klijenata u postupcima javnih nabavki, pripreme konkursne dokumentacije kod javnih nabavki i konsultacije u vezi sa realizacijom javnih nabavki\nu parničnim sporovima, sporovima privrednih prestupa, postupcima izvršenja, kao i u drugim postupcima vezanim za poslovanje privrednih subjekata,\nzastupanje u oblasti krivičnog prava za krivična dela u vezi sa privredom\nInostranim subjektima pružamo potpunu podršku u komunikaciji sa institucijama na teritoriji cele Republike Srbije, zastupanje u svim pravnim poslovima kroz efikasno i strateški fokusirano rešavanje pravnih izazova.\nUsluga izrade ugovora i druge pravne dokumentacije\nTim advokata Jonovski specijalizovan je za privredno pravo, te se bavi i izradom svih vrsta predugovora, ugovora i sporazuma:\nugovor o trgovinskom posredovanju,\nugovor o špediciji,\nugovor o saradnji i drugi.\nPored navedenog, advokatska kancelarija Jonovski pruža advokatske usluge sastavljanja svih pravnih akata i druge pravne dokumentacije, kao i konsalting u pripremi dokumentacije. Takođe, tim advokata Jonovski kancelarije pruža i sve vrste izrade pravnih akata u drugim oblastima prava (radno pravo, imovinsko pravo, naknada štete i druge pravne oblasti).\nVeliko skustvo u oblasti privrednog prava


Zbog hapšenja u Centru za socijalni rad pristalice Muamera Zukorlića blokirale magistralu na ulasku u Prijepolje - PPmedia\nPosted on\tjanuar 26, 2019 1:41 pm by adminpp033\nOko stotinu pristalica Muamera Zukorlića, blokiralo je oko 12 časova na ulasku u Prijepolje magistralni put ka Crnoj Gori protesvujući tako zbog hapšenja direktorke i službenice Centra za socijalni rad u Prijepolju. Samir Tandir, lider Stranke pravde i pomirenja u Prijepolju kazao je da očekuje da se u narednih 48 sati uhapšene puste iz pritvora, u protivnom razmatraće radikalizaciju protesta. Blokada saobraćajnice trajala je dvadesetak minuta nakon čega su se okupljeni razišli.\nU petak nakon džume namaza u džamijama koje su pod kontrolom Islamske zajednice u Srbiji, vernici su pozivani da u subotu u 11i30 sati dođu na protest zbog hapšenja direktorke i radnice Centra uz izgovor da su uhapšene službenice samo zbog toga što su Bošnjakinje.\nSa druge strane, u javnosti u gradu na Limu postoji mišljenje da je ovo samo pokušaj sprečavanja daljeg hapšenja i istrage koju sprovodi Specijalno tužilastvo za organizovani kriminal iz Kraljeva. Vlast u Prijepolju u medijima je pominjana u više navrata zbog brojnih afera, očigledno da je klupko polako počelo da se odmotava i da vodi ka vrhu piramide, pa oni koji se osećaju ugroženima pokušavaju na sve način da zaustave dalju akciju državnih organa. Očigledno da su ovu nameru prozreli i Bošnjaci u Prijepolju koji nisu naseli na pozive imama, te se na skupu okupilo svega stotinak građana. Pored Samira Tandira lidera Stranke pravde i pomirenja u gradu na Limu na protestu su viđeni i imami iz džamija koje su pod kontrolom Islamske zajednice u Srbiji.\nSaopštenjem za javnost još u četvrtak se oglasilo i Predsedništvo Stranke pravde i pomirenja Muamera Zukorlića u kojem je između ostalog rečeno da je sudijama, tužiocima i policajcima mesto iza rešetaka a ne njihovim funkcionerkama.\nInače Specijalno tužilaštvo pre 3 dana uhapsilo je zbog zloupotrebe službenog položaja direktoricu Centra za socijalni rad u Prijepolju Sabiru Hadživadić i službenici ove ustanove Alisu Talović. Njima je određen pritvor do 30 dana.\nOznake: hapšenje, Muamer Zukorlić, Samir Tandir, vesti prijepolje\nOne thought on “Zbog hapšenja u Centru za socijalni rad pristalice Muamera Zukorlića blokirale magistralu na ulasku u Prijepolje”\njanuar 26, 2019 at 5:24 pm says:\nBruka je i sramota da stranka koja sebe naziva Strankom pravde i pomirenja javno poziva gradjane da se pocinioci krivicnih dela aboliraju i javno poziva na ometanje pravde. Ocigledno je da misle da su nedodirljivi i da mogu da rade sta god hoce, da za njih pravo i pravda treba da ima dva arsina. Kada im odgovara zele da se pozivaju na pravo i pravdu a kada se bave necasnim i kriminalnim radnjama, tada bi da za njih pravo i pravda ne vaze. Bruka je i sramota da par necasnih ljudi ( rukovodstvo SPP) u isti kos sa njima stavlja tuzilastvo i policiju. Da nije policije i pravosudnih organa od pojedinih stranackih prvaka se nebi moglo ziveti u Prijepolju, svi bi imali neke ili fantomske ili tetkine firme.


Najavljena je Resident Evil 3 društvena igra - PITCHWISE\nNajavljena je Resident Evil 3 društvena igra\nBy GrgoljBlaster on 7 April, 2020 • ( Leave a comment )\nNova-stara Resident Evil video igra morala je biti propraćena društvenom igrom. A očigledno je i ko jedini može da ugrabi ovu licencu.\nSteamforged Games, naravno, britanski izdavač društvenih igara koji je poslednjih godina postao gotovo ekskluzivan za adaptacije video igara u analogni format. Nova društvena igra koju su najavili je Resident Evil 3: The Board Game, prva zvanična adaptacija hita iz 1999. godine. Kako je Resident Evil 3 od nedavno ponovo u žiži interesovanja zbog visokobudžetnog rimejka koji je Capcom objavio za PC i konzole, ovo je odličan potez od strane Steamforged-a da se inkasira još koji dukat.\nJoš jednom 1-4 igrača će jurcati ulicama Raccon Cityja spašavajući živu glavu od horde zombifikovanog naroda. Među igrivim likovima su Džil Valentajn i Karlos Oliveira, a pred njima će biti kampanja od preko 19 sati trajanja i špil “napetosti” koji će već težak zadatak činiti još nezgodnijim. Naravno, Nemesis je neizbežan, a izdavač najavljuje brojna iznenađenja koja čak i najveći Resident Evil fanovi neće očekivati.\nResident Evil 3 društvena igra dolazi na Kickstarter 28. aprila i projekat možete pratiti na ovom linku. Pre izlaska ove igre očekuje nas nova Gears of War društvena igra, a nešto kasnije i Devil May Cry društvena igra.\nTagged as: Resident Evil, Resident Evil 3, Steamforged Games Ltd.\nNove RPG igre 07.04.2020: Velike oči, mala usta i vukodlaci na đavoljem putu\nUgrabite besplatni Dungeons & Dragons sadržaj ovog meseca\n7 Wonders - recenzija & giveaway\nGAMA osudila izjave Toma Vasela


PORTIRNICA OD 50.000 EVRA?! Nikolićev sin ponovo briljira, OVO je nova "KAPITALNA INVESTICIJA KRAGUJEVCA" | Opština Zvornik\nPORTIRNICA OD 50.000 EVRA?! Nikolićev sin ponovo briljira, OVO je nova „KAPITALNA INVESTICIJA KRAGUJEVCA“\nGrad Kragujevac, po preporuci gradonačelnika Radomira Nikolića, kao kapitalnu investiciju za ovu godinu uvrstio je izgradnju portirnice u Vojnoj bolnici koja će građane koštati pet miliona dinara, odnosno 47.000 evra, iako je reč o ustanovi za koju nije nadležna lokalna samouprava, saznaje „Blic“.\nReč je o instituciji koja je u ingerenciji Ministarstva odbrane, pa je zato nejasno zašto je za nju opredeljen novac u gradskom budžetu. Ono što je jasno to je da je ovo izuzetno velika suma za pomoćni objekat u kome će boraviti portiri, pa se postavlja pitanje da li se radi o još jednoj prenaduvanoj investiciji od koje će korist imati svita oko Nikolića, a štetu svi Kragujevčani, čije će pare biti nenamenski potrošene.\nNaime, ako je suditi po novcu koji će biti izdvojen iz gradske kase za ovu „kapitalnu investiciju“, kako je definisana, čini se da je gradonačelnik naumio da od ulaza u Vojnu bolnicu napravi „kućicu od zlata“. Naime, samo tako može da opravda ovoliki novac za gradnju pomoćnog objekta, koji je po mišljenju stručnjaka bio dovoljan čak za dogradnju ili bar renoviranje jednog odeljenja ove medicinske ustanove. Zbog toga su Kragujevčani u nedoumici o kakvoj se to portirnici radi kada će se za nju, od njihovog novca, izdvojiti čak 47.000 evra.\nPortirnica bolnice označena kao kapitalni objekat\nIzvor „Blica“ iz gradske uprave tvrdi da je ova investicija, koja je definisana kao kapitalna, samo paravan za još jednu kapitalnu zloupotrebu novca građana Kragujevca, koja je skovana u kabinetu gradonačelnika Nikolića.\n– Da nije toga, sigurno portirnica Vojne bolnice ne bi bila kapitalni objekat u Kragujevcu. Ovo tim pre što Vojna bolnica potpada pod sistem finansiranja Ministarstva odbrane. To naravno ne treba da bude prepreka da joj se pomogne jer se u njoj leči blizu 8.000 vojnih obveznika Šumadije. Ono što jeste prepreka da se ovaj novac potroši je objašnjenje po kojim parametrima je utvrđeno da objekat od dvadesetak kvadrata košta neverovatnih pet miliona dinara. To je ogroman novac koji je definisan gradskim budžetom za ovu godinu, pa bi po visini ove investicije Kragujevac mogao da uđe u Ginisovu knjigu rekorda. Zbog svega toga se u upravi prave šale da je „Rale“ smislio način kako da ga po svojim inovacijama za izvlačenje para iz gradske kase i svet upamti, a ne samo Šumadija – navodi naš sagovornik.\n1 Naprednjaci u Kragujevcu idu u dve kolone, RAZLOG JE JEDAN ČOVEK\n2 Nikolićev sin bio primoran da se odrekne funkcije, ali je postavio i JEDAN USLOV\n3 KAKO TOMIN SIN VLADA U KRAGUJEVCU I prskanje muva postalo plen Radomirovih ljudi\nNaprednjaci u Kragujevcu idu u dve kolone, RAZLOG JE JEDAN ČOVEK\nOn dodaje da je očigledno reč o još jednom u nizu prenaduvanih poslova od koje će korist imati svita gradonačelnika Nikolića.\n– Unapred može da se pretpostavi da će i ovaj „kapitalni“ posao dobiti neko od privilegovanih izvođača koji godinama unazad pune svoje džepove od prenaduvanih investicija i poslova koji se finansiraju iz gradske kase. To je već uobičajna šema koja funkcioniše i verovatno će biti primenjena i kod izgradnje portirnice. Upravo zbog takvih finansijskih marifetluka, zaduženost grada je sa devet, koliko je ostavio Veroljub Stevanović, narasla čak na 30 miliona evra u Nikolićevoj eri a da pritom nije izgrađen značajniji infrastrukturni objekat – kaže naš sagovornik, i dodaje:\n– Za ovu vlast su „vizionarski“ projekti poput rekonstrukcija fontane, krovova, ozelenjavanje parkova, postavljanje bandera za video-nadzor. To je smešno za grad koji nema dovoljno škola i obdaništa, ima nerazvijenu putnu i komunalnu infrastrukturu i mnoge druge objekte koji su bitni za život grada. Još smešnije je da nikom od nadležnih državnih organa nije sumnjivo da se izdvoji 47.000 evra za gradnju portirnice. Kragujevčani dobro znaju šta se krije iza ovakvih projekata i zato ne treba da čudi što Nikolić uživa samo devet odsto njihove podrške. Ono što čudi, to je da je i pored toga vrh SNS dozvolio da on kroji njihovu izbornu listu, i to sa ljudima koji su učestvovali u njegovoj vladavini.\n„Blic“ je pokušao da čuje i mišljenje gradonačelnika Radomira Nikolića po kom je kriterijumu portirnicu Vojne bolnice uvrstio kao kapitalni objekat za ovu godinu i zašto je za njenu izgradnju predviđeno čak pet miliona dinara? Do zaključenja broja nismo dobili odgovore na pitanja koja smo uputili mejlom, pa smo za njih ostali uskraćeni.\nTags •GradonačelnikKragujevacRadomir NikolićSNS\nDačić sa kubanskim kolegom razgovarao o korona virusu\nVučić: Srbija nije Crnij Gori uzela nijedan …\nPRITISAK NA PRIŠTINU Grenel, Kosnet i Palmer …\nOpozicioni političari objavili spot solidarnosti za sve …\nZvornik Danasмарт 21, 2020\nVekić: Na Sajmu trenutno 33 pacijenta, stižu još …\nSedmogodišnji Ali poslao poruku građanima BiH: Budimo heroji, …\nWizz Air produžio obustavu letova Sarajevo – Budimpešta


FIFPro publikacija – Kovid 19 – Oporavak i otpornost - Sindikat Profesionalnih Fudbalera Crne Gore\nFIFPro publikacija – Kovid 19…\nKovid 19 već značajno utiče na fudbalsku industriju dovodeći u pitanje stotine hiljada radnih mjesta. Ovo uključuje troškove života profesionalnih fudbalera koji su bili predvodnici u davanju doprinosa zajednici i postepenog povratka sporat na scenu. Danas, igrači i njihovi sindikati su posvećeni partneri u naporima vitalnog oporavka i izgradnje. FIFPro u svojoj skorašnjoj publikaciji pod naslovom „Kovid 19 – Oporavak i otpornost“ osvrće se na najvažnije aspekte održivosti fudbalske industrije u vremenu pandemije. U publikaciji se između ostalog navodi sledeće:\nOva kriza je test bez presedana za sve u fudbalskoj industriji sa značajnim zdravstvenim, finansijskim i sportskim konsekvencama. Napori učinjeni na globalnom, regionalnim i nacionalnim nivoima naglašavaju kolektivnu i sadržanu od više činilaca kulturu koja mora podupirati oporavak i obnovu. Odgovor na krizu mora biti katalizator za nastavak ohrabrujućeg procesa koji je do sada učinjen.\nJedinstveni odgovor industrije oslanja se na procese globalnih, regionalnih i nacionalnih interesnih strana.\nUključivanje sindikata igrača u sve aspekte planiranja procesa oporavka i obnove,\nRazvoj mehanizama oporavka i otpornosti pomjeri kako bise oblikovala održiva fudbalska industrija.\nGlobalna fudbalska industrija se sastoji od različitih tržišta i nivoa takmičenja od kojih je svaki pod različitim uticajem. Iako se osjećaju poteškoće širom industrije, sport nastavlja da bude izvor velikog opsega socijalnih benefita. Najteži uticaj krize može biti ublažen kroz obezbjeđivanje hitnih olakšica, uz podršku dugoročnih post-pandemijskih strategija.\nUključivanje podršku vladinih programa socijalne zaštite,\nPromovisanje mjere solidarnosti za one djelove industrije koji trenutno ne mogu funkcionisati,\nRazvoj strategija bezbjednosti koje će omogućiti postepeni povratak gledalaca.\nIgrači su jedni od glavnih izvora prosperiteta fudbalske industrije i mora im se obezbjediti pravični uslovi za rad kako bi se osigurao budući održivi rast industrije. Sloboda udruživanja i kolektivno pregovaranje mora biti omogućeno od interesnih strana u fudbalu. Kolektivno pregovaranje pomaže industriji da razvije pristup okrenut napretku koji učvršćuje održivu industriju zasnovanu na mjerama koje su legitimne, proporcionalne i kolektivno usaglašene.\nOmogućiti igračima pristup socijalnoj zaštiti,\nObezbjediti da su zakoni i regulativa konzistenenti sa međunarodnim radnim standardima,\nKroz kolektivno pregovaranje rješavati složena industrijska i regulatorna pitanja.\nPreviousPrevious post:PROGLAŠEN 2019/2020 FIFA FIFPRO World 11NextNext post:GLASANJE ZA FIFA FIFPro NAJBOLJI TIM SVIJETA – WORLD 11


Hirokazu Kore-eda se vraća da nam ponovo slomi srca (VIDEO) – Bosonoga\nHirokazu Kore-eda se vraća da nam ponovo slomi srca (VIDEO)\nRedakcija 6 Oktobra, 2018 0 0\nObožavani japanski autor Hirokazu Kore-eda je nedavno okrenuo svoju pažnju projektu naziva “The Third Murder” koji spada u klasične drame iz sudnice, ali sada se vraća onome što najbolje radi, a to su dugometražna ostvarenja fokusirana na porodične odnose koja plešu po tankoj liniji između drame i komedije.\nRadi se o filmu “Shoplifters” koji je dobio Zlatnu palmu na Filmskom festivalu u Kanu ove godine. Zvijezde ovog ostvarenja su glumci sa kojima je već sarađivao – Lili Frenki (Lily Franky) i Kiki Kirin.\nNakon premijere u Kanu, film je postao režiserov najbolji box office hit zaradivši preko 40 miliona dolara. U Kini je postao najveći japanski igrani film zaradivši preko 14 miliona dolara, a ranije ove sezone Japan ga je izabrao i kao svog kandidata za dodjelu Oskara u kategoriji za najbolji strani film.\nO sinopsisu ćemo vam samo reći da pogledate trejler u nastavku:\nPrethodni članakOksfordski rječnik uveo preko 100 novih filmskih pojmova\nSledeći članakZabranjeno za tinejdžere i neuhranjene: Lažni glamur poremećaja ishrane


U okviru Erasmus+ projekta đaci i nastavnici Tehničke škole boravili u Španiji - Zaječarska hronika\nU okviru realizacije ERASMUS+ projekta “Past Roads Future Way” učenici nastavnici Tehničke škole proveli su pet dana u mestu Badajoz u Španiji.\nUčesnici prve mobilnosti u Španiji, Badahoz su učenici odeljenja E34: Sofija Stefanović, Andrija Predić, Aleksa Minčić i Nikola Stešić, kao i nastavnice Petrovka Đorđević i Jasmina Lilić.\nĐaci iz Zaječara imali su prilike da se druže, takmiče i razmena iskustva sa vršnjacima iz Italije, Grčke, Poljske, Portugalije i Španije.\nTokom boravka u Španiji, učesnici projekta posetili su Caceras, grad koji su u 12. veku osnovali Mavri i koji je, baš poput Romulijane, na Listi svetske kulturne baštine pod zaštitom Uneska.\nTagovi: erazmusšpanijatehnička škola\nPrethodno Dama u haosu svakodnevice\nSledeće U Negotinu od 18. do 22. aprila “Dani Gergine – Zйljilji Gerginji 2022”


Uživanje na bazenu po starim cenama - juGmedia\nUživanje na bazenu po starim cenama\nKupališni kompleks ’’Banjica’’ u Beloj Palanci počeće sa radom u petak 23. juna i tokom cele sezone biće otvoren od 10 do 20 sati.\nIznajmljivanje ležaljke na bazenu košta 100 dinara\nZa decu do 7 godina ulaz je besplatan uz punoletnog pratioca. Deca od 7 do 15 godina ulaz plaćaju 100 dinara, dok kupači preko 15 godina ulaz na bazen plaćaju 150 dinara. Mesečna karta za korišćenje bazena iznosi 3.000 dinara dok je cena sezonske karte 6.000 dinara.\n‘’Izvršena je kontrola vode od strane Zavoda za javno zdravlje Pirot i voda u bazenu je mikrobiološki ispravna i bezbedna za kupanje. Cene su na prošlogodišnjem nivou jer smo hteli da izađemo u susret svima koji žele da posete naš kupališni kompleks“, ističe Siniša Rančić, direktor Ustanove za sport SC ‘’Banjica’’.\nSvlačionice, toaleti, tuševi, mini-bar sastavni su deo bazane. Kupanje na bazenu potpuno je bezbedno s obzirom na to da su sprovedene sve adekvatne mere kako bi plivači bili bezbedni u bazenu a tokom celog dana spasioci će nadgledati kupače i bruniti se o njihovoj bezbednosti.\nRančić najavljuje i organizovanje dodatnih sadržaja tokom letnjih meseci u okviru kupališnog kompleksa i mogućnost iznajmljivanja teniskih terena za sve posetioce.\nUručena prva rešenja o rušenju nelegalnih objekata\nNIŠ –Direktor Forum šoping centra, direktor Tomislav Savić uručio je mami prve bebe rođene1.aprila, na treći rođendan Foruma, Okaidi vaučer…\nPROKUPLJE – U saobraćajnoj nesreći koja se rano jutros desila na magistralnom putu Niš – Priština kod kuršumlijskog sela Rudare poginula su dva…


Napad u Parizu: Osumnjičeni se predao u Belgiji – Islam PRESS\nFrancuska – Istovremeno, policija Francuske privela je tri člana porodice napadača koji je ubijen u pucnjavi sa policijom u Parizu.\n„Muškarac za kojim su belgijske vlasti raspisale potjernicu predao se u policijskoj stanici u Antverpenu“, kazao je za AFP portparol francuskog MUP-a Pierre-Henry Brandet.\nGlasnogovornik francuskog Ministarstva unutrašnjih poslova Pierre-Henry Brandet izjavio je kako životi ranjenih policajaca više nisu u opasnosti.\nFrancuski predsjednik Francois Hollande je rekao kako sve upućuje na to da je napad na policiju u četvrtak u Parizu, u kojem je ubijen jedan policajac, a druga dva ranjena prije nego je policija ubila napadača, bio povezan s terorizmom te kako će sigurnosne snage biti na oprezu tokom predstojećih predsjedničkih izbora.\nOružana grupa Islamska država Irak i Levant (ISIL) preuzela je odgovornost za pucnjavu u saopćenju njezine propagandne službe Amaq.\nHitni sastanak sigurnosnih, odbrambenih i obavještajnih čelnika bit će održan u petak, rekao je Hollande u televizijskoj izjavi.\nDrugi napadač za koga se misli da je učestvovao u napadu na aveniji Elizejske poljane u centru Pariza dva dana prije predsjedničkih izbora je još uvijek u bijegu.\nPucao iz kalašnjikova\nProtiv napadača vodila se protivteroristička istraga jer je pokazao namjeru da ubije policajce, doznaje agencija AFP od izvora bliskog istrazi.\nU četvrtak navečer u Seine-et-Marne, u pariškom predgrađu pretresena je kuća napadača. Riječ je o vlasniku saobraćajne dozvole automobila korištenog u napadu.\nPolicajci na mjestu događaja su rekli kako tragaju za potencijalnim drugim napadačem i policijski izvor je rekao Reutersu kako je izdat nalog za hapšenje osumnjičenika koji je došao vozom u Pariz iz Belgije.\n„Izašao sam iz prodavaonice Sephora i hodao pločnikom… Jedan muškarac je izašao iz automobila i otvorio vatru iz kalašnjikova na policajca“, rekao je očevidac Chelloug Reutersu.


Košarkaški klub Partizan je, posle govora predsednika Vlade Republike Srbije Aleksandra Vučića na RTS-u, u kome se dotakao i situacije u crno-belom taboru, reagovao saopštenjem za javnost, upućenom pre svega svojim navijačima.\nGrobari na meču sa Cedevitom\nTokom utakmice pretposlednjeg kola ABA lige sa Cedevitom, u hali sportova "Ranko Žeravica" navijači su povicima "Vučiću, p****u" izrazili svoje mišljenje o situaciji u srpskoj košarci, smatrajući da je premijer odgovoran što se njihov klub našao u teškoj finsijskoj situaciji.\nKlub nije reagovao dan posle utakmice na ove povike, ali jeste nakon što je u utorak uveče predsednik Vlade istakao da je besan na čelnike Partizana jer ne govore navijačima da je vlast više pomogla crno-belima nego crveno-belima, bara kada se o košarci radi.\nKK Partizan se oglasio apelom koji prenosimo u celosti:\n"Poštovani navijači Partizana i lјubitelјi košarke,\nKošarkaški klub Partizan je, kao što znate, u prethodnom periodu doživeo velike promene, kako na terenu i na klupi, tako i van njega. U septembru prošle godine izabrano je novo rukovodstvo Kluba, na čelu sa našim proslavlјenim košarkašem i velikim partizanovcem Nikolom Pekovićem. Konsolidacija kluba, najpre u finansijskom smislu, postavlјena je kao apsolutni prioritet. Nastavlјen je mukotrpni rad prethodne uprave na saniranju dugova prema bivšim igračima i prema ostalim privrednim subjektima, između ostalog i prema državi. Naporno se radi na rešavanju problema koji su godinama mučili naš volјeni Klub, uspostavlјena je zdrava komunikacija sa bankama kao poveriocima i Klub koristi ovu priliku da im se zahvali na razumevanju koje su iskazale prilikom razgovora sa menadžmentom našeg Kluba. Takođe, važno je reći da jedan od najvećih poverilaca Kluba je svakako država.\nUz veliki lični angažman predsednika Vlade kao i njegovog Kabineta, Klub je obavio niz razgovora i konsultacija sa svim poveriocima, i sprečio blokadu klupskog računa koja bi zasigurno, ako ne ugasila, a onda znatno otežala koliko-toliko preživlјavanje kluba i njegov opstanak u formi kakvu znamo i na kakvu smo navikli.\nIstovremeno, naporan rad na kreiranju pozitivne i sportske atmosfere pokazao je rezultate i na planu uvećanja sponzorskog pula KK Partizan. Ponovo, uz pomoć predsednika i članova Vlade Republike Srbije, dugogodišnji sponzor našeg Kluba, Telekom Srbija, posle godinu i po dana pauze vratio se u crno-beli tabor u vreme kada se Klub nalazio u nezavidnoj takmičarskoj situaciji.\nU duhu svega navedenog, a uzimajući u obzir i činjenicu da su navijači Partizana, koji svake nedelјe pune hale i pružaju frenetičnu podršku svojim navijanjem, uvek pronalazili način da igračima uliju dodatnu energiju prilikom utakmica, Klub apeluje da prepoznaju želјu kod predstavnika države da pomognu Klubu da izađe iz teške situacije i da se, u tom smislu, uzdrže od pogrdnog navijanja i izražavanja političkih i vansportskih stavova. Jer utakmice Partizana su oduvek bile praznici košarke i košarkaške svečanosti, a nikako manifestacije na kojima će se vređati lјudi koji iskazuju želјu da pomognu našem Partizanu.\nVeliki sportski pozdrav,\nZA PARTIZAN - GLAVOM KROZ ZID Ovo je najbolji crno-beli minut koji ćete videti /VIDEO/\n"Grobari" koreografiju posvetili Čoviću /VIDEO/\nKK Partizan: Hvala Vučiću!\nKošarkaški klub Partizan zahvalio se premijeru i Vladi Republike Srbije na doprinosu što je došlo do nastavka saradnje između crno-belih i kompanije Telekom Srbije.\nPARTIZAN NADIGRAO DARUŠAFAKU Jaramaz i Zagorac predvodili crno-bele\nU zatvorenoj test utakmici, odigranoj u beogradskoj areni, Partizan je savladao Darušafaku sa 81:68 (20:21, 25:8, 20:21, 15:17).\nU BiH više umrlih nego rođenih, manje brakova – više razvoda\nPOSLEDICE NAPADA U SAUDIJSKOJ ARABIJI Nafta prošle nedelje skuplja za 6 odsto\nMOTO GP Markez DOMINIRAO, španski "mrav"NA KORAK od titule, opasno se približava najboljima u istoriji!


Rotarijanci nagrađuju znanje i zalaganje: Obezbediće tri stipendije, konkurs otvoren do 6. septembra · gradski.online\nRotarijanci nagrađuju znanje i zalaganje: Obezbediće tri stipendije, konkurs otvoren do 6. septembra\nKIKINDA- Višegodišnja lepa praksa članova kikindskog Rotari kluba da znanje i trud dobrih studentata novčano stimulišu, biće nastavljena i tokom školske 2019/20. godine. Rotarijanci će dodeliti tri stipendije studentima Univerziteta u Srbiji, sa mestom prebivališta u Kikindi. Miloš Šibul, član Rotari kluba Kikinda, zadužen za saradnu sa medijima, navodi da već desetak godina stipendiraju studente:\n– Ovo je naša konkretna pomoć mladim ljudima koji imaju sjajne rezultate. Da bi neku konkurisao za stipendiju potrebno je da je upisao prvu godinu fakulteta, da je na budžetskom finansiranju, da je ostvario odličan uspeh u prethodnom školovanju, ili odličan uspeh iz kompatibilnih predmeta- kaže Šibul.\nKonkurs je otvoren do 6. septembra. Potrebno je da se dostavi molba sa ličnim podacima, kraćom biografijom, mestom stanovanja, uverenje o upisu na fakultet, naznaka mesta koje je kandidat zauzeo na rang listi, ali dokaz o prethodnom školovanju:\n– Naš Rotari klub će u skladu sa diskrecionim ovlašćenjima odabrati tri kandidata koji će dobijati mesečnu stipendiju. Molbe se dostavljaju (isključivo poštom) na adresu: Rotari klub Kikinda, Ive Lole Ribara 39, 23300 Kikinda. Traženu dokumentaciju treba priložiti u fotokopijama, dok ćemo dodelu, već po tradiciji, upriličiti tokom predstojeće turističke manifestacije “Dani ludaje”. Biće to u subotu, 21. septembra- najavljuje Šibul.\nPortal GRADSKI podseća da su tokom prethodne školske godine, stipendiju u iznosu od 6.000 dinara mesečno, dobila tri studenta, dok je član kluba, dr Dragan Rankov, izdvojio sopstvena sredstva za još jednu stipendiju. Kikindski Rotari klub dosad je stipendirao više od 70 mladih ljudi. Reč je o sugrađanima i meštanima okolnih sela koji su upisali fakultete, najčešće, državne sa odličnim uspehom.\nU pitanju su učenici generacije i svestrane ličnosti. Osim stipendiranja najboljih mladih studenata, lane je kikindski Rotari klub realizovao još nekoliko akcija. Udružili su sredstva sa Rotari Distriktom 2483 i kupili 20 računara za potrebe ovdašnjih škola.\nPrethodnoU Iđošu: Susret vojvođanskih vinara i vinogradara, struka o rodu i kvalitetu grožđa\nSledećeVreli dani lakše se podnose kraj Tise: Njihove male ruke stvaraju velika umetnička dela


Banatsko Aranđelovo » 2016 » septembar\nArhiva za septembar, 2016.\nHajduk trenutno na drugoj poziciji\nponedeljak, 26. septembra 2016. 08:58 admin\nProteklog vikenda odigrano je 5. kolo Potiske međuopštinske lige nakon kojeg je Hajduk na drugoj poziciji na tabeli, dok je Slavija pomalo razočarala dosadašnjim partijama, te trenutnom pozicijom na tabeli, budući da je ekipa iz Banatskog Aranđelova na šestom mestu.\nNaime, u protekla tri prvenstvena kola, od poslednjeg izveštaja, Hajduk je ostvario dve pobede i jedan remi, dok je Slavija u pomenutom periodu takođe neporažena ali uz dva remija i jednu pobedu.\nHajduk je najpre u 3. kolu kod kuće pobedio Tisu iz Padeja sa 2:0, zatim remizirao na gostovanju u Tornjošu, bilo je 0:0, dok je proteklog vikenda kod kuće više nego ubedljivo savladao ekipu Tromeđe iz Majdana sa 7:0.\nTako su Podlokanjčani upisali ukupno 7 od mogućih 9 bodova iz prethodna tri meča, što im je obezbedilo trenutno visoku drugu poziciju na tabeli. opsirnije »\nKategorija: Sport Komentara (0)\nPočela nova sezona Potiske lige\nponedeljak, 5. septembra 2016. 13:03 admin\nPočetak nove sezone Potiske međuopštinske lige u fudbalu obeležili su polovični rezultati naših ekipa.\nPrvo kolo u sezoni 2016/2017 odigrano je 27/28. avgusta 2016. godine. Obe ekipe sa područja naše mesne zajednice bile su domaćini, pa je tako Slavija kod kuće dočekala Horgoš, dok je Hajduk ugostio ekipu Jedinstva iz Srpskog Krstura.\nHajduk je bez većih poteškoća pobedio Jedinstvo sa 3:0 i tako ubeležio prva tri boda u tekućoj sezoni.\nSlavija je, sa druge strane, odigrala veoma dobru utakmicu protiv gostiju iz Horgoša ali je nedostatak sportske sreće uslovio gubitak planiranih bodova sa domaćeg terena. Naime, domaći su imali veći posed lopte tokom čitavog meča, pa je iz takve igre stvoreno i par veoma izglednih prilika koje, na žalost, nisu iskorištene… Kada se već činilo da će obe ekipe osvojiti po bod, Horgoš je nakon prekida materijalizovao svoju šansu u samom finišu utakmice, tačnije gosti su postigli pobedonosni pogodak glavom posle centaršuta u 4. minutu sudijske nadiknade. Malo je reći da je ovaj pad koncentracije doveo do potpunog razočarenja, kako samih igrča Slavije, tako i domaćih navijača… opsirnije »


BELORUSIJA NEMILOSRDNA: Lukašenko ozvaničio pakao za narko dilere\nBELORUSIJA NEMILOSRDNA: Lukašenko ozvaničio pakao za narko dilere\n5 januara 2015\nDekretom predsednika Aleksandra Lukašenka u Belorusiji su pooštrene kazne protiv osoba koje se bave trgovinom droge. Pooštrena je kontrola interneta i elektronskog plaćanja, jer je policija primetila da su narko-dileri modernizovali svoj prljavi biznis. Od 1. januara za prodaju narkotika može se dobiti od osam do 15 godina zatvora, a organizatori grupe čak i 20 godina. Za pravljenje narkotika namenjenih prodaji predviđen je zatvor od 20 godina. Ako je narkoman umro od predoziranja, onaj diler koji mu je prodao drogu može da dobije 25 godina zatvora. U poređenju sa starim kaznama, nove su veće za trećinu.\nPo novom dekretu, krivična odgovornost za prodaju narkotika obuhvata i one stare 14 godina. Do sada, mlađi od 16 godina nisu mogli krivično da odgovaraju za širenje ili upotrebu narkotika.\nOsobe koje se pojave na javnom mestu pod dejstvom narkotika biće kažnjene administrativnom kaznom. Ali, ako tog narkomana po drugi put uhvate, biće osuđen na dve godine zatvora. Lukašenko je predložio i poseban zatvor za narkomane i narko-dilere. Po mišljenju beloruskog predsednika, narko-prestupnicima treba stvoriti „nepodnošljive uslove“.\nUpućeni kažu da je glavni razlog što je Lukašenko insistirao da se pooštre kazne to što sve više mladih ljudi koristi „spajs“. Reč je o „travi“ natopljenoj hemikalijama, pa je ona jača i opasnija od marihuane. U Zapadnoj Evropi se prodaja „spajsa“ preko interneta proširila 2006. godine.\nZa poslednjih nekoliko godini, ti narkotici su osvojili 90 odsto beloruskog narko-tržišta. U prošloj godini je zbog korišćenja „spajsa“ u Belorusiji, prema policijskim statistikama, umrlo 25 ljudi. Ali, lekari smatraju da je broj umrlih od prevelike količine droge znatno veći.\nU jednoj od akcija uhapšena su i dva saradnika beloruskog KGB. U Minsku tvrde da im većina droge stiže iz Rusije, pa su mnogi ogorčeni i traže da se ponovo uvede stroga kontrola na granicama bez obzira na to što su Rusija, Belorusija i Kazahstan u carinskoj uniji.\nU beloruskim apotekama su se pojavili ekspres-testovi pomoću kojih može vrlo brzo da se utvrdi da li je neko uzimao narkotike. Oni pokazuju ima li u organizmu tragova marihuane, kokaina, morfijuma, amfetamina.


Vesti online / Sport / Košarka / NBA: Majami u polufinalu, pobede Atlante i San Antonija\nVins Karter i Tim Dankan\nDvostruki uzastopni šampion NBA lige je tako u prvom kolu sa 4:0 pobedio Šarlot, pa će u polufinalu igrati protiv pobednika duela Bruklina i Toronta, gde je nerešeno u seriji, 2:2. Majami je do 20. uzastopne pobede nad Šarlotom predvodio Lebron\nDžejms sa 31 poenom, sedam skokova i devet asistencija, Kris Boš dodao je 17 poena uz osam skokova, a Dvejn Vejd 15 poena.\n"Najbolja stvar je to što smo iz utakmice u utakmicu igrali sve bolje. Bili smo bolji i 'zatvorili' seriju, pa ćemo imati više vremena za odmor pred početak sledeće", rekao je Lebron Džejms.\nU ekipi Šarlota najefikasniji je bio Kemba Voker sa 29 poena, a Geri Nil dodao je 16 poena. U timu nije bilo najboljeg strelca i skakača Ala Džefersona, koji je povredio stopalo u prvoj četvrtini prve utakmice protiv Majamija. Košarkaši Atlante pobedili su na gostujućem terenu Indijanu sa 107:97 i poveli sa 3:2 u prvom kolu plej-ofa Istočne konferencije. Hoksima je potrebna još jedna pobeda za plasman u polufinale, a naredna utakmica igra se u četvrtak u Atlanti. Šelvin Mek bio je najefikasniji u pobedničkom timu sa 20 poena, Pol Milsap ubacio je 18 poena uz osam skokova, dok je Majk Skot dodao 17 poena, uz šut za tri 5/6. Pol Džordž bio je najefikasniji u ekipi Indijane sa 26 poena, 12 skokova i šest asistencija, dok su po 16 poena dodali Dejvid Vest, Lens Stivenson i Džordž Hil.\nKošarkaši San Antonija pobedili su na gostujućem terenu Dalas sa 93:89 i izjednačili na 2:2 u prvom kolu plej-ofa Zapadne konferencije. U ekipi San Antonija šestorica igrača postigli su dvocifreni broj poena, a najefikasniji je bio Manu Đinobili sa 23 poena. Boris Dijao dodao je 17, a Tim Dankan 14 poena i 10 skokova. Monta Elis postigao je 20 poena za ekipu iz Dalasa, Dirk Novicki dodao je 19, a Hose Kalderon 13 poena. Naredna peta utakmica igra se u sredu u San Antoniju.


Rusija obelodanila da opozicija dobija novac od SAD, Velike Britanije…\nRusija obelodanila da opozicija dobija novac od SAD, Velike Britanije…\nInspekcija ruskog državnog tužilaštva objavila je da se predizborna kamapnja za gradonačelnika Mosvke opozicionog blogera Alekseja Navaljnog finasira delom iz inostranstva preko elektronskog sistema plaćanja Jandeks-đenjgi.\nU predizbornom štabu Navaljnog demantuju da dobijaju novac od inostranih pravnih i fizičkih lica.\nPrema podacia državnog tužilaštva, preko elektronskog sistema plaćanja na elektronski račun Navaljnog i tri člana njegovog predizbornog štaba novac su poslali više od 300 inostranih pravnih i fizičkih lica, a postoje i anonimne donacije iz 46 država, među kojima su SAD, Finska, Velika Britanija, Švajcarska, Kanada.\n„Vezano za podatke o finasiraju predizborne kampanje Navaljnog od inostranih pravnih i fizičkih lica, kao i od anonimnih donatora, državno tužilaštvo uputilo je zahtev Ministarstvu unutrašnjih poslova da pokrene krivičnu istragu“, rekao je predstavnik tužilaštva, prenosti Itar-tas.\nŠef predizbornog štaba opozicionera Leonid Volkov demantuje da se kampanja Navaljnog finasira iz inostranstva.\n„Pre nego što neko prokomentariše saopštenje tužilaštva treba da pogleda njihov materijal, ali u svakom slučaju ja mogu da naglasim da stranci ne finasiraju predizbornu kampanju Navaljnog“, izjavio je Volkov.\nTužilaštvo je proveru finansiranja počelo posle javno iznetih optužbi lidera krajnje desne Liberalno demokratske partije Rusije Vladimira Žirinovskog, koji je rekao da nije jasno da li kroz elektoronski sistem Jandeks-đenjgi Navaljni „dobija novac iz Vašingtona ili sa Čukotke“.\nSam Navaljni je izjavio u četvrtak da je sakupljeno oko 35 miliona rubalja (800.000 evra) i da kampanju finasiraju obični ljudi.\nPrema ruskom zakonu o izborima, zabranjeno je da u predizbornim kampanjama novac doniraju strane države, organizacije, građani i anonimni donatori.\nIzbori za gradonačelnika Moskve zakazani su za 8. septembar, a glavni favorit je sadašnji v.d. gradonačelnika Sergej Sobjanjin.


Ambasador Skat: Meta napada nije lokacija koju smo dobili od Srbije\nKajl Skat, američki ambasador u Srbiji\nAmbasador Sjedinjenih Američkih Država u Srbiji Kajl Skat izjavio je FoNetu da meta koju su u Libiji prošlog petka gađale američke snage nije lokacija koju je Srbija podijelila sa službama SAD, u pokušajima da oslobodi dvoje službenika Srbije koji su u Libiji držani kao taoci.\nIma mnogo stvari koje su još nejasne i mislim da ne možemo da komentarišemo detalje, ocijenio je Skat i istakao da je zato najbolje fokusiranje na činjenice.\nDvoje diplomata je kidnapovano, sada su mrtvi i to je velika tragedija, rekao je Skat, koji je ministru Ivici Dačiću i premijeru Srbije Aleksandru Vučiću, čim je za to čuo, odmah izjavio saučešće.\nDržavni sekretar Džon Keri je isto bio u kontaktu sa Vučićem i obećao nastavak saradnje u pokušajima da se saznaju svi detalji i da podijelimo informacije između naše dvije službe, rekao je Skat.\nVlasti Srbije su učinile sve što je u njihovoj moći da ih lociraju i oslobode, ocijenio je Skat.\nPrema njegovim riječima, vlasti Srbije su u tom procesu podijelile sa specijalnim službama SAD informacije o lokaciji za koju su sumnjale da otmičari drže službenike Ambasade.\n"Učinili smo šta smo mogli da saznamo da li su tamo. Nismo mogli da saznamo informacije, ali ono što mogu da kažem je da meta koja je gađana prošlog petka nije ista meta koju su sa nama podijelile službe bezbjednosti Srbije", poručio je Skat.\n"Mogu da kažem da je meta koju smo pogodili bila pod stalnom prismotrom stotinama sati prije napada i tokom cijelog perioda nije bilo dokaza da je na toj poziciji bilo civila, a sigurno ne stranih talaca", naglasio je Skat.


Organizacija društvenog aktivizma » Koje promene donosi revizija Akcionog plana za Poglavlje 24?\nОзнаке: bezbednost, EU, Pozivi, pravda, sloboda\nBeogradski centar za bezbednosnu politiku poziva na skup: „Koje promene donosi revizija Akcionog plana za Poglavlje 24?“\nMesto: Palata „Srbija“, Bulevar Mihajla Pupina 2, istočno krilo – SIV1, sala broj 470\nVreme: 24. maj 2019. godine od 12:00\nPredložene izmene Akcionog plana za poglavlje 24 – pravda, sloboda i bezbednost glavna su tema sastanka Radne grupe za poglavlje 24 u okviru Nacionalnog konventa o Evropskoj uniji sa vladinom Pregovaračkom grupom za pitanja pravde, slobode i bezbednosti. Skup će biti održan u Palati „Srbija“ u petak 24. maja s početkom u 12 časova.\nU delu sastanka otvorenom za javnost govornici će biti Sonja Stojanović Gajić, direktorka Beogradskog centra za bezbednosnu politiku i koordinatorka Radne grupe NKEU za poglavlje 24, Tanja Miščević, šefica Pregovaračkog tima za vođenje pregovora o pristupanju Evropskoj uniji i Zoran Lazarov, predsednik Pregovaračke grupe za poglavlje 24 i pomoćnik ministra unutrašnjih poslova.\nOni će ponuditi odgovore na sledeća pitanja:\n• Kako će se osigurati da se izbegnu greške iz prvog perioda sprovođenja Akcionog plana?\n• Koje su ključne novine u revidiranom Akcionom planu za Poglavlje 24?\n• Koji su najvažniji ciljevi i aktivnosti uneti da bi se obezbedilo ispunjenje prelaznih merila?\n• Koji su najvažniji rokovi za ispunjenje prelaznih merila do 2021. godine?\n• Koje su prioriteti (usvajanje zakona, strategija, institucionalne reforme) u sprovođenju Akcionog plana u periodu do kraja 2019. godine?\nUkoliko ste zainteresovani da prisustvujete sastanku u delu koji je otvoren za javnost, molimo Vas da nas o tome obavestite mejlom na adresu office@bezbednost.org.\nNacionalni konvent o Evropskoj uniji je stalno, institucionalizovano telo u okviru koga se se vodi tematski strukturisana debata između predstavnika državne administracije, nevladinih organizacija, političara, stručnjaka, profesionalnih organizacija i šire javnosti o pristupanju Srbije Evropskoj uniji. NKEU se sastoji od 21 radne grupe koje tematski pokrivaju svih 35 poglavlja pravne tekovine EU, a BCBP je koordinator Radne grupe za poglavlje 24.


BiH slavi potpisivanje SSP-a | Komentar | DW | 17.06.2008\nBiH slavi potpisivanje SSP-a\nReakcije većine političara u BiH su pozitivne kada je riječ o potpisivanju Sporazuma sa EU. Pred BiH je usvajanje 1200 uredbi i direktiva EU koje će, sudeći prema dosadašnjim stavovima, teško proći u Parlamentu BiH.\nSporazum sa EU otvara mnoga vrata - sada kroz niih treba proći\nPotpisivanje Sporazuma o stabilizaciji i pridruživanju BiH sa EU pozdravili su svi u BiH- od političara do ekonomskih analitčara. Dok ekonomisti smatraju da će uz dobre stvari sporazum donijeti i probleme za domaću privredu, političari saglasni u jednom- potpisivanje sporazuma najbitniji je događaj od potpisivanje Dejtona. Evropska unija očekuje od BiH jačanje države i to je ono na čemu trebaju raditi domaći politčari, smatra lider SDA Sulejman Tihić: «Od nas se očekuje da imamo funkcionalnmu državu BiH a ne da imamo dvije-tri države ili formalne i neformalne centre moći ili političke lidere koji odlučuju umjesto da to rade institucije.»\n"Nećemo prihvatiti dodatnu centralizaciju BiH"\nPotpis na sporazum relaksiraće unutrašnje odnose u BiH ali se politički odnosi kao što je izmjena Ustava, što EU ubrzo očekuje od domaćih političara, ne mogu rješavati pod izgovorom evropskih integracija, kaže premijer RS Milorad Dodik: «Svaki pokušaj da se evropske integracije iskoriste za dodatnu centralizaciju funkcija i nadležnosti na noviou BiH, nećemo prihvatiti. Pozivamo na saradnju, na kompromise i koordinaciju.»\nKada će i obični ljudi u BiH početi osjećati prednosti evropske integracije?\nBiH je obavezna da u narednih 6 godina, počevši od 1. jula ugradi oko 1200 direktiva EU u BH zakonodavstvo, kaže predsjedavajući Zajedničke komisije za evropske integracije Halid Genjac: «To ustvari znači da tih 1200 uredbi treba kroz zakone i podzakonske akte i odluke vlada na svim nivoima u BiH usaglasiti sa tim uredbama na način da postanu dio našeg pravnog sistema.»\nPredstoje teška vremena za privredu BiH\nEkonomisti kažu da se ne treba zanostit bajkama iz Evrope kako će preko noći biti bolje. Ekonomski analitičar Damir Miljević ističe da građani u prvoj godini neće osjetiti ništa pozitivno na račun potpisivanja sporazuma: « Za privredu će nastupiti teža vremena s obzirom da će ukidanje carina iz EU načiniti evropsku robu još konkurentnijom nego što ona jeste na domaćem tržištu. Tako da možemo očekivati da će domaća proizvodnja biti u još goroj situaciji bar u prvo vrijeme.»\nGrađani BiH različitih reakcija: «To je za mene sve magla i ne vidim nikavu budućnost u toj Evropi.» «Ja koliko vidim i koliko slušam televiziju 80 posto ih hoće da ide vani a to je ova vlast dozvolila.» «Vjerovatno ćemo imati carinske olakšice, bezvizni režim.» Pred BiH je težak izazov za koji će biti potrebno mnogo rada i što je najbitnije političkog konsezusa. Nažalost sudeći prema već iznijetim stavovima pojedinih političara oko prenosa nadležnosti i promjene Ustava, teško da ćemo u narednih 6 godina bez većih problema usvojiti potrebnih 1200 uredbi Evropske Unije.\nPotpisivanje SSP-a pozdravio je srpski član Predsjedništva BiH Nebojša Radmanović. Podsjetio je da 1. jula na snagu stupa privremeni sporazum iako ne djeli optimizam da su svi spremni za ovaj korak (trajanje 0.29)


Evropska komisija neće reformisati politiku konkurencije pre 2021. godine - Progovori o pregovorima\nEvropska komisija neće reformisati politiku konkurencije pre 2021. godine\nUprkos pritiscima grupe članica EU, Evropska komisija neće razmatrati izmenu pravila o konkurenciji EU barem do 2021, proizilazi iz nove industrijske strategije za globalnu konkurentnost, zelenu i digitalnu Evropu. Cilj te strategije EK je da se podrže konkurentnost Evrope i njena "strateška autonomija" u uslovima nestabilnosti na globalnim tržištima i budućih izazova u vezi sa održivošću i digitalizacijom.\nU dokumentu predstavljenom 10. marta naglašava se značaj nezavisne politike konkurencije EU i ukazuje da se važeća pravila razmatraju ali da, za sada, neće biti većih promena na tom planu.\nNedavno su Nemačka, Francuska, Poljska i Italija zajedno pisale potpredsednici EK i komesarki za konkurenciju Margrete Vestager i tražile da se pravila konkurencije u bloku što pre ažuriraju. To pismo je poslato Vestager izvesno vreme nakon što je ona blokirala spajanje francuskog Alstoma i nemačkog Simensa.\nIako je komesarka prethodno izjavila da sledi reforma politike konkurencije, predstavljena strategija pokazuje da će ti planovi biti razmatrani i "ako bude potrebno" usvojeni od 2021.\nKomisija je takođe zadržala "bezbednu distancu" prema politički osetljivoj frazi "evropski šampioni" jer ne želi da isprovocira one koji rade u malim i srednjim preduzećima (MSP). Podsticaj MSP takođe je deo strategije.\n"Lično ne koristim reč šampioni, osim kada je reč o sportisitima. Nikada za kompanije", rekao je novinarima evropski komesar za unutrašnje tržište Tjeri Breton. "Mislim da to nije odgovarajuća reč ali to ne znači da ne verujemo da je kroz jasna pravila konkurencije važno da imamo lidere u Evropi", rekao je on.\nI dok su zemlje poput Nemačke, Poljske, Francuske i Italije pozivale Komisiju da modernizuje i unese dodatnu fleskibilnost u pravila o konkurenciji, brojne članice, uključujući Švedsku, Češku, Estoniju, Finsku, Irsku, Letoniju, Litvaniju i Holandiju, vršile su pritisak na Vestager da to ne radi.\nU međuvremenu su Austrija, Bugarska, Francuska, Nemačka, Grka, Italija, Luksemburg, Rumunija i Španija pozdravile nameru EK da ublaži pravila o konkurenciji i državnoj pomoći u kontekstu "novog tehnološkog i razvoja globalnog tržišta".\nU digitalnoj oblasti u novoj strategiji se naglašavaju planovi iz nedavno utvrđene digitalne strategije o potrebi ulaganja u istraživanja i razvoj veštačke inteligencije, 5G, analitike podataka, kao uspostavljanja infrastrukture za "zaštitu ključne digitalne aktive EU". Ukazuje se i na nedovoljne kapacitete na digitalnom planu u evropskom privatnom sektoru.\nPlanirano je i da uskoro bude predstavljen akcioni plan za intelektualnu svojinu. U strategiji se ističe da je "pametna politika intelektualne svojine predstavlja ključnu pomoć kompanijama da rastu, otvaraju radna mesta i da zaštite i razvijaju ono po čemu su jedinstvene i konkurentne".\nNavodi se i da se u novoj industrijskoj strategiji vidi pokušaj da se reguliše "onlajn ekosistem" u sklopu zakona o digitalnim uslugama koji će biti predstavljen u četvrtom kvartalu.\nStrategija za MSP\nKada je reč o nastojanjima EK da podstakne razvoj "zdravog okruženja" za MSP u Evropi, predviđen je niz mera.\nMeđu njima su izgradnja kapaciteta i podrška tranziciji na održivost i digitalizaciju, smanjenje regulatornog opterećenja i unapređenje pristupa tržištu kroz bolju primenu direktiva, kao i unapređenje pristupa MSP finansiranju.\nKomisija je takođe pokrenula novu političku inicijativu (EU Start-up Nations Standard) čiji je cilj da olakša razvoj "startapova" širom kontinenta i privuče obučenu radnu snagu uvođenjem opcija za akcije.\nTehnološke kompanije su pozdravile te planove. "Pozdravlamo ambiciju EU da traže panevropsko rešenje za potrebe 'startapova", naveli u lideri tih kompanija.


Slovačka podržava Srbiju na njenom putu ka uspostavljanju evropskih ekoloških standarda\nHome / Ekologija / Slovačka podržava Srbiju na njenom putu ka uspostavljanju evropskih ekoloških standarda\n27. Aprila 2018. AdminLeave a Comment on Slovačka podržava Srbiju na njenom putu ka uspostavljanju evropskih ekoloških standarda\nMinistar zaštite životne sredine u Vladi Republike Srbije Goran Trivan primio je danas u svom kabinetu ambasadora Republike Slovačke u Beogradu Dagmaru Repčekova. Razgovor je bio posvećen razmatranju aktuelnih pitanja u zaštiti životne sredine, i mogućnostima razvijanja saradnje dve zemlje u ovoj oblasti.\nNa sastanku je naglašeno da razvijeni odnosi dve zemlje predstavljaju dobru osnovu za jačanje saradnje i u oblasti zaštite životne sredine. Ambasadorka Dagmar Repčekova je izrazila spremnost Slovačke da prenese Srbiji svoja iskustva u procesu pridruživanja Evropskoj uniji, i pomogne u rešavanju ekoloških pitanja, naročito u oblasti prerade otpadnih voda i upravljanja otpadom. „Formiranje Ministarstva zaštite životne sredine u Republici Srbiji otvorilo je nove perspektive saradnje dve zemlje po pitanjima ekologije. Poglavlje 27 će biti jedno od najtežih i najskupljih za otvaranje, i Slovačka je spremna da pruži punu pomoć kako bi Srbija odgovorila teškim i složenim zahtevima u procesu pridruživanja EU“, naglasila je ambasadorka Slovačke. Ona je predložila održavanje stručnih seminara na kojima će slovački stručnjaci predstaviti neka od najsavremenijih rešenja u preradi otpadnih voda i prerade i odlaganja otpada slovačkih kompanija.\nMinistar Trivan se zahvalio na podršci koju Republika Slovačka pruža našoj zemlji na njenom evropskom putu, kao i pravednom rešavanju pitanja Kosova i Metohije. On je izrazio zainteresovanost za razvijanje zajedničke saradnje u oblasti zaštite životne sredine i prirode, i otvorenost za sve inicijative iz Slovačke koje će doprineti jačanju javno-privatnog partnerstva i realizaciji projekata na zaštiti životne sredine u Srbiji. „Vaše incijative za saradnju po pitanju prečišćavanja otpadnih voda i upravljanja otpadom kod nas naizlaze na otvorena vrata.\nMogućnost uspostavljanja javno-privatnog partnerstva lokalnih samouprava u Srbiji sa slovačkim kompanijama je u obostranom interesu, ali uz obavezno poštovanje principa zaštite životne sredine“ naglasio je ministar Trivan. „Otvoreni smo za nova znanja, za najsavremenija rešenja, jer zaštita životne sredine nije naša budućnost, ona je naša sadašnjost, u kojoj moramo odmah da delamo“, zaključio je ministar.\nOdlaže se otvaranje novog pogona za reciklažu i zapošljavanje 100 radnika zbog nestabilnog finansiranja


Dodik: Nastavak torture nad Srpskom /video/ - 11.11.2021, Sputnik Srbija\nDodik: Nastavak torture nad Srpskom /video/\nSrpski član Predsedništva BiH Milorad Dodik izjavio je da je Republika Srpska u podređenom položaju i da se nad njom vrši tortura, ocenivši neprihvatljivim da... 11.11.2021, Sputnik Srbija\nDodik je rekao da iz Srpske uporno govore da taj sud nije objektivan, da nije sud pravde, nego je sud za Srbe.„To je neprihvatljivo. On je osuđen na deset godina što je bilo isuviše malo, a i to malo ukidaju na ovaj način, čekajući da odu svedoci da nestanu ljudi koji mogu da kažu nešto o tim događajima“, rekao je Dodik.Dodik je dodao da se nad Srpskom vrši tortura u različitim segmentima, pa ukazao na odluke Ustavnog suda o zemljištu, šumama, preneo je RTRS.\nSrpski član Predsedništva BiH Milorad Dodik izjavio je da je Republika Srpska u podređenom položaju i da se nad njom vrši tortura, ocenivši neprihvatljivim da Apelaciono veće Suda BiH poništi kaznu bivšem komandantu Trećeg korpusa takozvane Armije BiH Sakibu Mahmuljinu.\nDodik je rekao da iz Srpske uporno govore da taj sud nije objektivan, da nije sud pravde, nego je sud za Srbe.\n„To je neprihvatljivo. On je osuđen na deset godina što je bilo isuviše malo, a i to malo ukidaju na ovaj način, čekajući da odu svedoci da nestanu ljudi koji mogu da kažu nešto o tim događajima“, rekao je Dodik.\nDodik je dodao da se nad Srpskom vrši tortura u različitim segmentima, pa ukazao na odluke Ustavnog suda o zemljištu, šumama, preneo je RTRS.\nPoništena prvostepena presuda Sakibu Mahmuljinu\n11 Novembar, 13:46\n11:29Odbio da ofarba američka oklopna vozila i pošalje na sever Kosova: Komandant KBS podneo ostavku


Nemanja Cicović Ministar unutrašnjih poslova na jedan dan | Palelive.com\nPočetna Novosti Aktuelnosti Nemanja Cicović Ministar unutrašnjih poslova na jedan dan\nNemanja Cicović Ministar unutrašnjih poslova na jedan dan\nMinistar unutrašnjih poslova na jedan dan Nemanja Cicović iz Pala danas se informisao o aktivnostima Ministarstva unutrašnjih poslova (MUP) Repulike Srpske na polju evropskih integracija i međunarodne saradnje. Cicović se danas sastao i sa zamjenikom direktora Policije RS Nijazom Smajlovićem, načelnikom Uprave kriminalističke policije Zoranom Mandićem, načelnikom Uprave za informaciono-komunikacione tehnologije Divnom Lovrić-Bojanić i načelnikom Kriminalističko-tehničkog centra MUP RS Mirjanom Dragoljić.\nNa ovim sastancima „ministar na jedan“ imao je priliku da se informiše o aktivnostima na projektu informatizacije rada pripadnika MUP-a, novih baza podataka, te rada Kriminalističko-tehničkog centra i tehnologija koje primjenjuje u svom radu, te radu Dežurnog operativnog centra.\nCicović je posjetio i Specijalnu jedinicu policije MUP-a, gdje mu je predstavljen rad ove jedinice i oprema koju koriste, saopšteno je iz MUP-a RS.\nOn je istakao da je impresioniran svime što je danas vidio u toku svog radnog dana, ističuće da je posebno oduševljen činjenicom da se u MUP RS primjenjuje savremeni model korporativnog upravljanja.\n„Nakon što sam se bliže upoznao sa radom Specijalne jeidnice policije, postao sam svjestan koliko je moćna ta policijska jedinica i koliko MUP RS ulaže u borbu protiv terorizma“, rekao je Cicović.\nU okviru projekta Omladinskog savjeta i Vlade RS „Ministar na jedan“ priliku da bude “ministar na jedan dan“ u Ministarstvu unutrašnjih poslova RS imao je Nemanja Cicović (27) sa Pala, ističe se u saopštenju.\nPrethodni članakSO Pale: Hitno zaustaviti krađu šume i utvrditi činjenice\nNaredni članakOtvorena šesta konferencija projekta „Mlade snage“


f Ekološko vaspitanje u školama - Arhus Centar Subotica\nEkološko vaspitanje u školama\nVaspitanje dece o značaju zaštite životne sredine treba početi na početku školovanja kako bi se stovorila ekološka svest, rečeno je danas u Gornjem Milanovcu na skupu prosvetnih radnika i građana.\nNa promociji knjige "Ekološko vaspitanje i razvoj ekološke svesti u osnovnoj školi" Ljiljane Đurović, učiteljice u Osnovnoj školi "Momčilo Nastasijević" u Gronjem Milanovcu, istaknuta je potreba uvođenja ekološkog vaspitanja u obrazovni sistem.\nKako je objasnio recenzent knjige Nedeljko Trnavac sa Filozofskog fakulteta u Beogradu, za ekologiju se izdvajaju ogromna sredstva, ali se ona troše za razna akta, programe na papiru i aktivnosti, a zagađenost životne sredine je sve veća.\nOn je rekao da je ekološko vaspitanje vaspitni problem a ne ekonomski i da to treba prepustiti školama. U akcije koje se organizuju malo se uključuju prosvetni radnici, a oni jedino kod dece mogu da stvaraju ekološku svest.\nTrnavac je govorio i o uvođenju raznih termina i izraza u škole koji su potpuno strani našem jeziku i vaspitanju, istakavši primer uvođenja programa za škole bez nasilja, kao da su do sada postajale ove ustanove sa nasiljem.\n"Ako naučimo decu na vreme kako da se ponašaju prema zaštiti životne sredine i oni to usvoje, onda će kod njih ekološka svest biti trajna, a to znači sigurno očuvanje prirode i sveukupnog životnog okruženja", rekla je autorka knjige.\nLjiljana Đurović je navela da je njeno istraživanje u Moravičkom i Zlatiborskom okrugu pokazalo da je 97 odsto prosvetnih radnika nezainteresovano za ekologiju, pri čemu smatraju da je životna sredina ugrožena, ali ne rade da se to menja.\nOna je rekla da u udžbenicima za osnovnu školu ima veoma malo ekoloških sadržaja, što je neophodno menjati.


Foto: Đorđe Radivojević / Privatna arhiva\nSamo dan nakon što je potvrđena Putinova poseta, na Crkvi Blage Marije u Banstolu nadomak Sremskih Karlovaca, u narodu već prozvanoj Putinova, osvanula je centralna kupola uz četiri manje sa krstovima zlatne boje. Ova faza predstavlja praktično završetak grubih građevinskih radova na crkvi, a osveštao ih je episkop sremski Vasilije uz sasluženje sveštenstva i monaštva.\nU narodu se uveliko priča da su radovi ubrzani zato što će Putin crkvu imenjakinju obići tokom posete Srbiji, ali to niko od sveštenstva nije hteo da potvrdi prilikom osveštanja. Samo su kratko dodali da je Putinu preko ruskih diplomata upućen poziv za posetu.\nPodsetimo, inicijativa za gradnju ove crkve potekla je od meštana Banstola, koji su bili spremni da kupe plac i na njemu sagrade manju bogomolju. Kada su ideju izneli vladiki Vasiliju, on je rekao da će kupiti plac i tako je zajednička namera i želja da se tu podigne hram počela da se sprovodi u delo.\nPrema rečima Branka Simonovića, člana Odbora za podizanje crkve i predsednika "Kluba svih generacija" koji je pokrenuo tu ideju, ne dešava se često da se za tako kratko vreme podigne hram ovakvih dimenzija.\n- Crkva je rađena po ugledu na rusku crkvu Svetog Nikolaja u Sofiji i ona priča o srpsko-ruskom prijateljstvu i stradanju kroz čitav 20. vek. Pored toga što nosi ime Blage Marije, nezvanično se zove Putinov hram zato što je to prva crkva koja se podiže u ruskom stilu kod nas. Preko diplomatskih kanala uputili smo ruskom predsedniku poziv da poseti ovo mesto kada bude u januaru došao u Srbiju kao znak da ga Srbija rado dočekuje - izjavio je Simonović.\nEpiskop sremski Vasilije izjavio je okupljenim građanima da je razmišljajući kakva treba da bude ta bogomolja odlučio da to bude crkva u ruskom stilu u spomen stogodišnjice dolaska velikog broja Rusa u Sremske Karlovce i na prostore Eparhije sremske na čelu s mitropolitom Antonijem Hrapovickim i generalom Vrangelom.\n- S druge strane, ona će predstavljati i uspomenu na naše mile i drage, koji su u egzodusu iz srpske Dalmacije, Slavonije i mnogih drugih krajeva na putu za Srbiju ostavili živote. Ovde će biti upisana njihova imena da se pamti da su stradali samo zato što su bili pravoslavci, svetosavci i Srbi koji su branili svoja ognjišta, grobove, svetinje i decu. Gde god bivao i kud god se kretao, srpski narod je uvek nosio boga sa sobom, najdragocenije svoje darove, mošti svetitelja, ikone... Tamo gde se bogomolje i crkve podižu, tamo su tapija i belezi srpskog naroda - kazao je episkop Vasilije.\nPotrošeno 14 miliona do sada\nKako saznajemo u Eparhiji sremskoj, do sada je za radove utrošeno oko 14 miliona dinara, ne računajući krov, čija gradnja je u toku. Za izradu kupola upotrebljen je prohromski pozlaćeni lim. Njime su oblažene kupole napravljene od drveta s čeličnom konstrukcijom, uz primenu ruske tehnologije. Crkva u Banstolu u potpunosti odgovara onoj u Sofiji, osim što neće imati kriptu pod zemljom. Prema rečima direktora Pokrajinskog zavoda za zaštitu spomenika kulture Zorana Vape, na zahtev vladike Vasilija, radi se na tome da i enterijer bude identičan sofijskoj crkvi.\nZvezda pomaže lečenje Zvezdani\nFudbalski klub Dinamo iz Pančeva u ponedeljak će odigrati prijateljski meč sa Crvenom zvezdom, koja će na gradski stadion doći sa prvim timom. Deo prihoda od utakmice biće predat roditeljima Zvezdane Jurice, koja je obolela od Batenove bolesti i mora da putuje na lečenje u specijalističku kliniku u Peking. Fudbalski klub iz Beograda rado se odazvao pozivu da pomogne devojčici koja se bori za ozdrvljenje i koja nosi ime bivšeg fudbalskog prvaka sveta.\nVučić otvorio fabriku delova za mlazne motore u Adi\nPremijer Srbije Aleksandar Vučić, predsednik vojvođanskog parlamenta Ištvan Pastor i izraelski ambasador Jozef Levi otvorili su danas novi pogon preduzeća Livnica preciznih odlivaka, koji će proizvoditi delove za mlazne motore.\nUkradeno 400 saobraćajnih znakova u Kikindi, prave od njih LOPATE I OGRADE\nOko 400 saobraćajnih znakova nedostaje na kikindskim ulicama, uglavnom zbog krađe. Znakovi se najviše odnose sa raskrsnica, a najčešće se krade znak koji obeležava pešački prelaz.\nFudbaleri biju, psuju i pljuju sudije\nADA - Iako nasrtaji na fudbalske arbitre nisu retka pojava, huliganski napad fudbalera Krivaje Gorana Balatona (27) na sudiju Bojana Paštara uznemirio je javnost ne samo u Adi gde se izgred dogodio već i čitavoj Vojvodini. Kako smo pisali, fudbaler Krivaje prvo je nasrnuo na protivničkog igrača kada ovaj nije imao loptu, a pošto je dobio crveni karton, mladog sudiju Paštara iz Subotice udario je pesnicom u glavu. Udarac nije bio naivan jer je Paštaru tekla krv sa usana.


"Gardijan" prenosi da će Lampard u zimskom prelaznom roku na raspolaganju imati 150 miliona funti, a u njegovom notesu su petorica igrača.\nMenadžer Čelsija bi na Stamford Bridž da dovede jednog (ili više) igrača, a u fokusu su Džejdon Sančo (Borusija Dortmund), Timo Verner (Lajpcig), Vilfrid Zaha (Kristal Palas), Musa Dembele (Lion) i Fedor Čalov (CSKA).\nPlavi su u februaru ove godine kažnjeni od Svetske fudbalske federacija (FIFA) zbog kršenja pravila o transferu maloletnih fudbalera i tad im je izrečena zabrana dovođenja igrača u naredna dva prelazna roka. Usledila je žalca, a CAS je presudio da Čelsi u januaru 2020. može da angažuje nove igrače.\nEkipa iz Londona četvrta je u Premijer ligi sa 17 bodova manje od Liverpula.\nSaška Rapaić prebija Turkinju u Antaliji


Italija podržava Banov prijedlog o rekonfiguraciji UNMIK-a - Klix.ba\nItalija podržava Banov prijedlog o rekonfiguraciji UNMIK-a\n20.6.2008. u 20:02\nAmbasador Italije u UN-u Marchelo Spatafora izjavio je danas na sjednici Vijeća sigurnosti u New Yorku da njegova zemlja podržava prijedlog generalnog sekretara UN-a Ban Ki-moona o rekonfiguraciji međunarodnog civilnog prisustva na Kosovu.\n"Neizvjesnost nije ni u čijem interesu, a prije svega nije u interesu manjina na Kosovu", rekao je Spatafora, ocijenivši da će ciljevi UN-a - stabilizacija Kosova i čitave regije - biti "bolje ispunjeni ukoliko se omogući pojačana uloga Evropske unije pod 'kišobranom' UN".\n"Pojačana uloga EU na Kosovu pomoći će i buduću integraciju Kosova u EU", rekao je italijanski ambasador u UN-u, dodavši da "međunarodna zajednica mora ostati angažirana na Kosovu koliko god to bude bilo potrebno".\nSpatafora je ocijenio da je "Kosovo na putu stabilizacije i izgradnje demokratskih institucija, ali da ipak postoje nedostatci koje treba ispraviti", navodeći da je "ohrabrujuće što i Beograd i Priština smatraju potrebnim da se nađe rješenje za međunarodno prisustvo na Kosovu".\nPlassnik: Balkan ne smije biti žrtva Irske


Svetske cene hrane zbog pandemije pale na najniži nivo u 17 meseci - Prehrambena industrija | Agroklub.rs\nFAO-ov indeks cena hrane u proseku je u maju iznosio 162,5 boda, što je za 1,9 postotnih bodova manje u poređenju sa prošlim mesecom, te označava najniži nivo u 17 meseci.\nCene hrane najniže su od decembra 2018. godine, saopštila je Organizacija za hranu i poljoprivredu Ujedinjenih nacija (FAO), povezujući pad s pandemijom COVID-19.\n"Cene prehrambenih proizvoda pale su u maju, četvrti uzastopni mesec, jer se čini da su zalihe velike, a potražnja slabi zbog usporavanja ekonomije", stoji u saopštenju.\nTako je FAO-ov indeks cena hrane u proseku u maju iznosio 162,5 bodova, što je za 1,9 postotnih bodova manje u poređenju sa prošlim mesecom, te označava najniži nivo u 17 meseci.\nIndeks cena žitarica u maju je prosečno iznosio 162,2 boda, što je pad od jedan odsto u odnosu na april. Među glavnim žitaricama, najviše je porasla cena riže, dok su izvozne cene pšenice nakon rasta u aprilu pale za dva odsto. Cene kukuruza pale su već četvrti mesec za redom, a gotovo su 16 odsto niže u odnosu na isto razdoblje prošle godine. Razlog tome je slaba potražnja u sektoru hrane i biogoriva.\nCene mlečnih proizvoda pale za 7,3 odsto, a šećera za 7,4 odsto\nFAO indeks cena biljnog ulja pao je za 2,8 odsto, a najveći su razlog niže cene palminog ulja. Suprotno tome, međunarodne cene uljane repice i suncokreta ojačale su zahvaljujući kontinuiranom snabdevanju u EU i smanjivanju izvoznih viškova u crnomorskoj regiji.\nU odnosu na april, cene mlečnih proizvoda pale su za 7,3 odsto, a najveći pad zabeležen je kod maslaca i sira. Kada je reč o maslacu, niže su zbog velikih sezonskih snabdevanja, posebno u Evropi, dok su zalihe sira pale pod pritiskom manje potražnje za uvozom.\nIndeks cena šećera takođe je u maju pao i to za 7,4 odsto, a razlog su veće međunarodne cene sirove nafte zbog čega se puno više koriste zalihe šećerne trske za proizvodnju etanola, smanjujući tako dostupnost šećera na globalnom nivou, ponajviše u Brazilu, najvećem svetskom izvozniku te namirnice.\nMeso je namirnica koja je obeležila najmanji pad, od samo 0,8 odsto.\nCene Hrana FAO Indeks Šećer Meso Ulja Žitarice Mlečni proizvodi


Završna reč u postupku za terorizam ponovo odložena\nTanjug 14. marta 2019. 15:36\nPODGORICA – Viši sud u Podgorici ponovo je danas odložio iznošenje završne reči u procesu za pokušaj terorizma na izborni dan, oktobra 2016.\nSuđenje je odloženo za sutra u 11 sati nakon što je odbijen zahtev Specijalnog državnog tužilaštva da u raspravu uvrsti snimke sa izjavama ključnog svedoka Aleksandra Saše Sinđelića.\nZahtev je odbijen sa istim obrazloženjem sa kojim je odbijen juče i zahtev odbrane optuženih, koji su takođe sudu dostavili snimljene izjave svedoka saradnika Sinđelića.\nOvo je drugi put da se odlaže suđenje na kojem je trebalo da bude započeto iznošenje završne reči u postupku za pokušaj terorizma u Crnoj Gori 2016.\nAdvokati odbrane su, naime, juče dostavili snimke razgovora Sinđelića sa nepoznatim sagovornicima, kojima on priča da je bio prinuđen da prihvati saradnju sa Tužilaštvom i da je sve što je izneo kao svedočenje tokom suđenja bila laž.\nSinđelić je isto to rekao i prilikom gostovanja u emisiji Ćirilica na srpskoj tv Hepi, koju uređuje Milomir Marić.\nNa danas dostavjenim snimcima SDT, Sinđelić priča sasvim drugačiju priču i tvrdi da je bio prinuđen da laže da ga je Tužilaštvo nateralo na saradnju i lažno svedočenje.\nAdvokati odbrane su snimke dostavili juče podgoričkom portalu In4s, a današnje snimke SDT-a objavila su dva portala bliska crnogorskim vlastima.\nU oba slučaja sudija Suzana Mugoša je postupila isto precizirajući da se u ovoj fazi postupka ne mogu predlagati novi dokazi, već da će se predložni snimci ceniti kao razlog za eventulano preotvaranje glavnog pretresa, ali nakon iznošenja završnih reči.\nObjasnila je da Zakonom o krivičnom postupku nije predviđeno otvaranje dopune dokaznog postupka.\nGovoreći o podnesku jedne od optuženih Branke Milić u kojem je navela da ne daje saglasnost braniocima da je brane u postupku dok se nadležno veće ne izjasni o dokazu koje je dostavila odbrana, Mugoša je kazala da se sud na ovaj način ne može ucenjivati, prene je portal RTCG.\n“Kako se radi o optuženoj kojoj se sudi u odsustvu, Veće će dostaviti spise predsedniku suda radi postavljanja branioca po službenoj dužnosti“, rekla je Mugoša.\nNa današnje ročište nisu došli advokati odbrane Dražen Medojević, Miroje Jovanović, Dušan Radosavljević, Nikola Medojević, Nikola Bulatović.\nVeće suda je pozvalo optužene Milana Kneževića, Andriju Mandića, Kristinu Hristić, Mihajla Čađenovića i Dragana Maksića da angažuju druge branioce ukoliko žele, s obzirom da im odbrana nije obavezna, a njihovi izabrani branioci napustili prethodni pretres, a na današnji nisu došli.\nOptužnicom su obuhvaćena i lideri Demokratskog front (DF) Mandić i Knežević, kao i Čađenović, vozač DF-a, dok se postupak protiv prevodioca DF-a Ananija Nikića vodi posebno.\nNakon javne tvrdnje Sinđelića u emisiji Ćirilica Hepi tv. da je sve što je do sada iznosio na sudu bilo lažno svedočenje pod prinudom, Mandić i Knežević su držali konferenciju za novinare na kojoj su pozvali na prekid, kako su rekli, „ove farse od suđenja“.\nUkazali su i da se ta izjava Sinđelića podudara sa svim dokazima kojim raspolaže i njihov pravni tim.


Napadač iz Minstera imao suicidne namere, skupljao plinske boce, benzin - 08.04.2018, Sputnik Srbija\nNapadač iz Minstera imao suicidne namere, skupljao plinske boce, benzin\nNemačke vlasti su saopštile danas da je Nemac koji je juče kombijem uleteo u masu ljudi u Minsteru i tom prilikom usmrtio dve osobe, a povredio još 20, nakon... 08.04.2018, Sputnik Srbija\nevropa, vesti, svet, nemačka, minster\n© AP Photo / Andreas GebertTeroristički napad u Nemačkoj\nNemačke vlasti su saopštile danas da je Nemac koji je juče kombijem uleteo u masu ljudi u Minsteru i tom prilikom usmrtio dve osobe, a povredio još 20, nakon čega se ubio, u svojoj kući držao nekoliko plinskih boca i kanistere sa benzinom i bioetanolom.\nTužilaštvo i policija u Minsteru naveli su u zajedničkom saopštenju da je prerano reći zbog čega je on to skladištio u svom domu u Minsteru, prenosi AP.\nPovređeni u napadu u Nemačkoj kritično, motiv i dalje nepoznat\n8 April 2018, 17:24\nPolicija je navela i da je u njegovoj kući pronašla i ilegalno nabavljene petarde i „automatsku pušku AK-47, koja više nije upotrebljiva“, imitaciju pištolja, a zaplenila je i pušku kojom se ubio u kombiju.\n„Sada se naša istraga fokusira na to kako da steknemo celokupnu sliku ponašanja počinioca u prethodnim nedeljama da bismo otkrili njegov motiv za ovako strašan čin“, rekao je direktor policije u Minsteru Hajo Kuliš.\nVlasti su takođe navele da je 48-godišnji Nemac o svojim suicidnim planovima pisao jednom komšiji u mejlu prošlog meseca.\nPolicija je upoznata sa tim mejlom, ali nije uspela da pronađe tog čoveka u Minsteru, ali ni u drugim njegovim kućama u Drezdenu i Pirni.\nU saopštenju policije i tužilaštva kaže se da iako je počinilac izražavao suicidne namere, on nije pominjao nikakvu nameru da povredi druge ljude.


Dom naroda usvojio izmjene i dopune Zakona o akcizama BiH - Akta.ba\nDom naroda usvojio izmjene i dopune Zakona o akcizama BiH\n06.06.2014. 15:16 / Izvor: SRNA\nDom naroda Parlamentarne skupštine BiH usvojio je danas po hitnom postupku izmjene i dopune Zakona o akcizama BiH, koje se odnose na rezani duvan, čime je ispunjen uslov za nastavak stendbaj-aranžmana sa Međunarodnim monetarnim fondom /MMF/.\nSavjet ministara BiH utvrdio je 11. aprila Prijedlog zakona o izmjenama i dopunama Zakona o akcizama u BiH, kojim se uvode specifične akcize za rezani duvan, odnosno cigare i cigarilose, s ciljem obezbjeđenja uslova za zaštitu legalnih privrednika koji izmiruju obaveze, zaustavljanja trenda pada prihoda od akciza na duvanske prerađevine, suzbijanja nelegalnog tržišta i harmonizacije akciza na različite duvanske proizvode.\nUsvojenim rješenjima izjednačavaju se akcize na sirovi duvan i duvanske proizvode, čime se, između ostalog, obezbijeđuje važan izvor javnih prihoda.\nAkcize na rezani duvan važan su izvor javnih prihoda i bitni su za stabilizovanje entitetskih budžeta.\nTokom rasprave o ovim izmjenama i dopunama zakona, predsjedavajući Kluba bošnjačkih delegata Halid Genjac naglasio je važnost njegovog usvajanja radi nastavka aranžmana sa MMF-om.\nNa njegov prijedlog usvojen je zaključak, kojim Dom naroda obavezuje Savjet ministara BiH da prati efekte usvojenog zakona i da u slučaju njegovih negativnih efekata predloži nove dopune i izmjene.\nProtiv ovakvih rješenja bila je Borjana Krišto iz Kluba hrvatskih delegata, koja je ocijenila da ovaj zakon neće doprinijeti boljem punjenju budžeta i da predstavlja direktan udar na područja na kojima se uzgaja duvan.\nIzmjene i dopune Zakona o akcizama BiH prethodno je usvojio Predstavnički dom.


Zgrade izgrađene na pristupnom putu mosta Borča-Zemun – Borča\nNa trasi pristupne saobraćajnice mostu Zemun-Borča izgrađene su tri stambene zgrade koje po zakonu ne bi smele da budu na tom mestu.\nZgrade su dobile sve potrebne dozvole, koje je 1997. godine potpisao Tomislav Nikolić, a Ministarstvo građevinarstva danas kaže da je u davanju dozvola bilo “određenih koruptivnih radnji”.\nPristupna saobraćajnica T6 ka mostu Zemun-Borča sa šest traka biće sužena zbog tri stambene zgrade u Banatskoj ulici, otkriva Pištaljka. Ministarstvo građevinarstva, saobraćaja i infrastrukture je u odgovoru na pitanja Pištaljke navelo da je u ovom slučaju reč o „određenim koruptivnim radnjama“, ali da ono danas ne može snositi posledice nečega što je urađeno ranije.\nStanarima zgrada u Banatskoj 83, izgrađenih 2010. godine, put će prolaziti praktično ispod prozora, a da bi automobilima došli do svojih domova moraće da obilaze čak šest kilometara. Ostaće bez dvorišta i parking mesta, a u budućnosti umesto mira zbog koga su došli u ovaj deo grada, mogu očekivati samo buku kamiona, jer će upravo ova saobraćajnica biti obilaznica za teretni saobraćaj koji sada prolazi centrom Beograda.\nU Ministarstvu građevinarstva kažu da je činjenica da postoje mnogi nerešeni odnosi između građana i investitora, koji do dozvola za gradnju u nekim slučajevima dolaze i na način koji nije u skladu sa zakonom. “Ministarstvo ne može snositi posledice takvih nerešenih odnosa izazavanih određenim koruptivnim radnjama”, navodi se u odgovoru Ministarstva.\nPriča o tome kako su se stambene zgrade našle tik pored magistralnog puta sa šest traka počinje 3. novembra 1997. godine, kada je Tomislav Nikolić kao direktor Javnog preduzeća Poslovni prostor Zemun potpisao ugovor sa investitorima Mihajlom Kramer i Anom Miholjčić. Tim ugovorom je investitorima ustupljeno zemljište na uglu Banatske i Cara Dušana “radi izgradnje poslovnog prostor”. Reč je, kako kažu u Sekretarijatu za poslove legalizacije objekata, o jednoj od “Šešeljevih dozvola”, po kojima je Zemun bio poznat devedesetih, kada je tu beogradsku opštinu vodila Srpska radikalna stranka (SRS). Kasnije je zabeleženo da je Zemun prednjačio po broju izgrađenih nelegalnih objekata, kojih je evidentirano čak 17.885. Sumnjalo se da se novac od izdatih dozvola išao za finansiranje SRS.


Partnerstvo sa MOSTRATEC međunarodnim sajmom nauke i tehnologije u Brazilu – Global Education\nBOSEPO olimpijada projekata prihvaćena je kao partner na 33. MOSTRATEC međunarodnom sajmu nauke i tehnologije zu Brazilu 2018. godine.\nJedan od glavnih razloga učešća naših učenika na BOSEPO olimpijadi projekata jeste upravo kvalifikacija na međunarodna takmičenja ovog tipa gdje učenici imaju priliku da posjete druge zemlje, osjete drugačiju kulturu, upoznaju mnoge prijatelje i steknu novo iskustvo.\nMOSTRATEC je sajam nauke u tehnologije koji se održava na godišnjem nivou od strane Fundação Liberato, u Novom Hamburgu u Brazilu. Na sajmu se prezentuju istraživački radovi iz nekoliko naučnih kategorija od strane mladih istraživača srednjoškolaca.\nNa MOSTRATEC sajmu učestvuje 420 projekata iz Brazila i mnoštva drugih zemalja. Također se organizuju sporedna dešavanja kao što su SIET (Međunarodni seminar o tehničkoj edukaciji), MOSTRATEC junior sa 220 projekata iz osnovnih škola, edukacijska robotika, sport i ostala dešavanja iz oblasti kulture.\nU sklopu partnerstva BOSEPO olimpijade i MOSTRATEC sajma nauke i tehnologije, BOSEPO ima pravo da selektuje i pošalje jedan projekat, zavisno od rang liste pobjednika, na MOSTRATEC sajam u Brazil.\nZa više informacija o MOSTRATEC sajmu projekata posjetite sljedeći link: http://www.mostratec.com.br/en\nBOSEPO 2018. olimpijada projekata se bliži\nGlobal Education novosti\nGlobal Education © 2017 / All rights reserved.


Saopštenje: Formiran Stalni stručni tim za EU dijalog mladih - Krovna organizacija mladih Srbije\nSaopštenje: Formiran Stalni stručni tim za EU dijalog mladih\nRepublika Srbija prva je država van Evropske unije koja je uspostavila nacionalni institucionalni mehanizam za usklađivanje omladinske politike u Evropi. Stalni stručni tim za EU dijalog mladih obrazovan je na 16. sednici Saveta za mlade Vlade Republike Srbije, održanoj 14. maja 2021. godine.\nStalni stručni tim za EU dijalog mladih Saveta za mlade uspostavljen je po uzoru na Nacionalne radne grupe za sprovođenje EU dijaloga sa mladima, koje su u obavezi da imaju samo države članice Evropske unije. Ovakve radne grupe uspostavljaju se kako bi međusobno usklađivale dobre politike za mlade u i uspostavile standardizovane prakse uključivanja mladih u procese donošenja odluka.\nFormiranje ovog mehanizma inicirala je Krovna organizacija mladih Srbije, u partnerstvu sa Ministarstvom omladine i sporta Republike Srbije kako bi unapredila politike za mlade i pospešila proces evropskih integracija. U radu stalnog stručnog tima učestvovaće predstavnici/ce Ministarstva omladine i sporta, Ministarstva za evropske integracije, Nacionalne asocijacije praktičara/ki omladinskog rada, Tempus Fondacije i Krovne organizacije mladih Srbije.\nKoordinaciona međusektorska grupa koju imaju samo države članice EU predstavlja veliki korak i potencijal za mlade i njihovo aktivno učešće, a njena institucionalizacija u okviru Saveta za mlade, osigurava da predlozi mladih budu ključan element razvoja omladinske politike.


Ministar Đorđević se izvinio zbog citata o ženama\n8. mart/ožujak, 2018.\nMinistаr zа rаd, zаpošljаvаnje, borаčkа i socijаlnа pitаnjа Srbije Zorаn Đorđević\nMinistаr zа rаd, zаpošljаvаnje, borаčkа i socijаlnа pitаnjа Srbije Zorаn Đorđević izvinio se svim grаđаnkаmа Srbije, koje je, kako je naveo, nenamerno uvredio povodom ranije danas pročitanog citata o ženama.\n"Neoprezno citirаnа pesmа Jovаnа Dučićа je uvredilа žene, što ni jednog trenutkа nije bilа mojа nаmerа", naveo je Đorđević, a prenelo Ministarstvo rada.\nMinistar Đorđević danas je bio domaćin nacionalne konferencije "Žene iz ruralnih krajeva - ravnopravne grajanke Srbije", povodom 8. marta.\nOn je tada citirao Dučića i kazao da "Žena ne zna da poštuje nego da voli, ženi ne treba ni da je vi poštujete nego da je volite, poštovanje za njih znači odsustvo svake ljubavi nešto hladno, iz glave, a ne nešto preosećajno iz duše... Sve žene vole bogataše, jer je žena uvek sirota. Pametnih se boje... Ona uvek podlegne jačem, a ne lepšem i umnijem, ni boljem i milijem".\nĐorđević je u saopštenju naveo da se "izvinjava svim ženаmа koje je njegov gest povredio", kao i da "to nisu ni njegove, а ni vrednosti Vlаde Srbije".\n"Ostаjem duboko posvećen svemu što Vlаdа Srbije i predsednicа Vlаde čine nа emаncipаciji ženа, osnаživаnju njihovog položаjа u društvu i postizаnju pune rаvnoprаvnosti, što jeste jednа od onovnih vrednosi nаšeg društvа", naveo je ministar.


Početna Aktivnosti Sportska saradnja\nMemorijalni turnir „Avram 2020“\nPredstavništvo će, kao i prethodnih godina, podržati Memorijalni turnir „Avram 2020“ koji se održava u Starim Banovcima, na stadionu FK „Dunav“. Ovu manifestaciju organizuje Zavičajnog udruženje Birač-Drina. Turnir se organizuje u cilju podsticaja aktivizma kod mladih iz Srbije i Republike Srpske, kao i očuvanja sjećanja na osnivača pukovnika VRS i prvog predsjednika udruženja Birač-Drina Milenka Avramovića. Na turniru u malom fudbalu učestvuju ekipe iz opština u Republici Srpskoj i Srbije. Pored malog fudbala učesnici se takmiče i u šahu, bacanju kamena s ramena i nadvlačenju konopca.\nOsma Dorćolijada sporta, zdravlja i kulture trećeg doba\nPredstavništvo će, kao i do sada, pružiti podršku osmoj po redu smotri sporta, zdravlja, rekreacije, kulture i druženja pripadnika trećeg doba pod nazivom „Dorćolijada“. Na ovoj manifestaciji učestvuju takmičari iz Srbije, Republike Srpske i dijaspore. „Dorćolijada“ se održava u organizaciji Beogradskog pokreta trećeg doba pod pokroviteljstvom Sekretarijata za sport i omladinu grada Beograda. U okviru manifestacije organizuju se i međugeneracijski susreti pripadnika trećeg doba i djece predškolskog uzrasta, a svake godine manifestacija okupi oko 350 učesnika.\nMeđunarodna „Trka kroz Srbiju“\nU 2019. godini međunarodna biciklistička „Trka kroz Srbiju“ prvi put startovala je iz Republike Srpske, tačnije u Istočnom Sarajevu. U trci je učestvovalo oko 150 takmičara iz 30-ak zemalja. Trka se održava u organizaciji biciklističkih saveza Srbije i Republike Srpske, a podržale su je vlade Srbije i Republike Srpske, zatim resorna ministarstva, Grad Istočno Sarajevo, Olimpijski centar „Jahorina“ i Predstavništvo Republike Srpske u Srbiji. S obzirom da ova trka pored sporta promoviše i turističke potencijale Republike Srpske, Predstavništvo će i u 2020. godini podržati ovu manifestaciju.\nPredstavništvo će, u saradnji sa Ministarstvom porodice, omladine i sporta Republike Srpske, podržati izlagače iz Republike Srpske ukoliko budu učestvovali na Međunarodnom sajmu sporta u Beogradu. Na Međunarodnom sajamu sporta predstavljaju se različii projekti, kao i sportska infrastruktura i kapaciteti Republike Srpske.\nRealizaciju i informacije o ovim aktivnostima možete pratiti u rubrici Aktuelnosti.\nSadržaj : 3255\nBroj pregleda članka : 9635351\nImamo 597 gostiju na mreži\nPotpisivanje Memoranduma o saradnji između Vlade Republike Srbije i Vlade Republike Srpske u oblasti diplomatskog obrazovanja\nTribina „Republika Srpska – vraćanje otetih ustavnih nadležnosti“\nTribina „Republika Srpska – vraćanje otetih ustavnih nadležnosti“: Srpska će se politički odbraniti


Nemica Kerber prva finalistkinja\nIzvor: Vesti-online.com, 12.Jul.2018, 16:17\nU polufinalu je savladana Letonka Ostapenko sa 6:3, 6:3 za 67 minuta.\nAngelika Kerber, koja na svetskoj listi zauzima 10. mesto, pomaći će se na osmo ili sedmo, a ako trijumfuje, što joj nije pošlo za rukom 2016. kada ju je u finalu savladala Amerikanka Serena Vilijams sa 7:5, 6:3, biće i četvrta. To joj ne bi bio i najbolji plasman pošto je baš pre dve godine sezonu završila kao prva jer je tada uzela titule i na Australija openu i na Ju-Es openu.\nJelena Ostapenko, >> Pročitaj celu vest na sajtu Vesti-online.com << 12. na listi, otišla je korak dalje nego prošle godine, ali je u polufinalu bila potpuno nadigrana. Njen najbolji uspeh na turnirima za grend slem i dalje ostaje trijumf na Rolan Garosu prošle godine.\nU drugom polufinalnom meču sastaju se Serena Vilijams (181. na listi) i još jedna Nemica među četiri najbolje Julija Gerges (13), koja nije makla od prvog kola u prethodnih pet godina na Vimbldonu.Mlađa od Vilijamsovih, koja prošle godine nije igrala zbog porođaja, ušla je u polufinale na najznačajnijem turniru belog sporta 11. put. Izgubila je samo prvi put, 2000, kada ju je savladala sestra Venus, potonja pobednica.


The Beatshakers napravili svetski hit\nnedelja, 30. septembar 2012., 16:35\nDomaći DJ sastav The Beatshakers osvario je ogroman uspeh sa svojim singlom ''Ma Cherie 2k12'', koji su uradili u saradnji sa švajcarskom zvezdom DJ Antoine-om.\nNa "European Music & Media Night" u Hamburgu ovaj singl osvojio je zlato, platinu i trostruko-zlato za ostvarenu prodaju u Nemačkoj i Austriji, kao i ''Impala Platin Award'' za preko 500.000 prodatih singlova u Evropi. Ovo je jedan od najvećih uspeha domaćih muzičara u svetu.\n“Retko se dešava da muzika koja se stvara u Srbiji postane hit u celom svetu, kao što je to pesma ”Ma Cherie 2k12“, koju smo uradili sa DJ Antoanom iz Švajcarske”, kažu Ivan Gojković i Nenad Kosovac, članovi The Beatshakers-a.\nJedina dva kompozitora sa ovih prostora koji su imali svetske hitove bili su Silvester Levaj “Fly Robin Fly” i Goran Bregović “In a Death Car”. Sada “Bitšejkersi” imaju svetski hit.\nPrvo su ovu pesmu proslavili u Srbiji, u saradnji sa Albertom iz benda “So Sabi”, a potom im se priključio poznati di-džej Antoan iz Švajcarske.\nNa YouTube kanalu, spot za ovaj singl do sada je pogledalo preko 30 miliona ljudi.